text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 10 जनवरी 2012
''बिरह गीत ''
बिजुबन कुह्कई मयूर यौ,
नैहर में कुहके सुन्नरी कामिनी ,
जिनकर बालम परदेश यौ ,
घर के पाछू में कयेथा रे भैया ,
एक कलम चिठ्ठी लिखी देहु यौ ,
चारू कात लिखब हमर मिनतीया,
माँझे ठाम धनि के बियोग यौ ,
घर के पाछू में हजामा रे भैया ,
एक कलम चिठ्ठी चुहुपैब यौ ,
जाही ठाम देखब भैया दस पाँच लोक ,
ओही ठाम चिठ्ठीया नुकैब यौ ,
जाही ठाम देखब एसगर बालम जी,
ओही ठाम चिठ्ठीया देखैब यौ,
चिठ्ठी पढेत बालम मन मुसकाबेथ,
कतेक धनि लिखलैन बियोग यौ ,
लियो राजा लियो राजा अहाँ नौकरिया,
हम जाइब धनि केर उदेश यौ ,
खोलू -खोलू हे ये धनि बज्र केवार,
हम एलहुं अहाँ के उदेश यौ ,
हम कोना खोलब यौ बालम ,
बज्र केवार आँचर सुतल लाल यौ ,
हम ता छलहूँ धनि देस बिदेश ,
कतय सं आइल नन्द लाल यौ ,
अहूँ स सुन्नर छोटका दीयर जी ,
हुनके स भेल नन्द लाल यौ ,
[रूबी झा]


c: text/html

text:
समीक्षक – जगदानन्द झा ‘मनु’
मिथिला संस्कृतिक परिषद, कोलकत्ता द्वारा प्रकाशित श्री अनमोल झा जीक लघुकथा संग्रह “टेकनोलजी” एखन हमरा हाथेमे अछि। पाँछाक तीन दिनसँ लगातार एकरा पढ़ि रहल छी। सुन्नर कवर पेंजसँ सजल तेहने भीतरक कथा सभ एकसँ एक उपरा उपरी।
सबसँ पहिने अनमोल जीकेँ एहि --- कथा संग्रह हेतु बहुत बहुत बधाइ आ संगे संग मंगल कामना जे मैथिली साहित्यमे दिनो दिन ओ शुक्ल पक्षक चाँन जकाँ उदयमान होइत रहथि।
मिथिलांचल टुडे टीमक तरफसँ हमरा एहि पोथीक समीक्षा केर दायित्व भेटल। हमरा लेल ई कठिन काज आ ओहूसँ बेसी कष्टकर छल बिना कोनो पक्ष बिपक्षमे गेने तटस्थ एहि पुस्तककेँ समीक्षा केनाइ। हमरामे कौशल आ शहास दुनूक अभाब मुदा माँ सरोस्वती आ गुरुदेवकेँ सुमिरैत अपन आँखिकेँ पोथीक पन्नापर आ कलमकेँ कागदपर चलबए लगलहुँ।
अनमोल जीक समर्पण देख मोन गदगद भए गेल। जतए आजुक नव पीढ़ी अपन माए बाबूकेँ बोझ बुझि रहल अछि ओहिठाम अनमोल जीक ई पोथी हुनक पूज्य बाबूजीक श्रीचरण कमलमे समर्पित अछि। नवका पीढ़ी लेल ई एकटा नव रस्ता काएम करत।
आगू पोथी पढ़ैसँ पहिने एकटा बात मोनकेँ कचोटलक, जे अनमोल जीक एहिसँ पहिने दूटा विहनि कथा संग्रह प्रकाशित भए चुकल अछि। हुनक नाम मैथिली साहित्यमे एकटा स्थापित विहनि कथाकारकेँ रूपमें लेल जा रहल अछि तकर बादो ओ अपन एहि नव विहनि कथा संग्रहकेँ, विहनि कथा संग्रह नहि कहि लघु कथा संग्रह कहि रहल छथि। जखन की आइ विहनि कथा एकटा स्थापित विधाकेँ रूपमे मैथिली साहित्यमे स्थापित भए चुकल अछि। विहनि कथा आब कोनो तरहक परिचय लेल मोहताज नहि अछि। श्री जगदीश प्रसाद मंडलजी अपन विहनि कथा संग्रहपर टैगौर पुरस्कार जीत कए दुनियाँक बड़का-बड़का भाषाकेँ एहि दिस सोचै लेल बिबस कए देलखिन्ह। अंग्रेजी एकरा seedseedseed”सीड स्टोरी” कहि सम्बोधित केलक। हिंदी अंग्रेजीमे जकर कोनो स्थान नहि ओहेन एकटा नव बिधाक अग्रज मैथिली साहित्य आ ओ बिधा, “विहनि कथा”।
विहनि कथा आ लघु कथामे बहुत फराक अछि। विहनि अर्थात बिया। बिया वटवृक्षकेँ सेहो भऽ सकैए आ सागक सेहो। तेनाहिते मोनक बिचारक बिया जे कोनो आकारमे फूटि सकैए, विहनि कथा। विहनि, बिया, सीडमे सँ केहन गाछ पुट्टै कोनो आकारक सीमा नहि। लघु कथा मने एकटा छोट कथा जेकर आरम्भ आ अन्त दुनू छैक।
अनमोल झा जीक एहि संग्रहक एक एकटा कथा जबरदस्त विहनि कथा अछि। तहन लघु कथाक जामा किएक ? हाँ, किछु गोट लघु कथाक श्रेणीक कथा सेहो अछि मुदा अल्प मात्रामे, जेना पृष्ट संख्या ७६ पर “बढ़ैत चलू”, ७९ पर “समाज”, ८० पर “मर्माहत”, ८२ पर “सपूत सब”, ८३ पर “शोध”, ८५ पर “प्रायश्चित”, ९० पर “बड़का लोक”, ९५ पर “समय समय केर बात” आ पृष्ट संख्या १०१ पर “अप्पन जकाँ"। पृष्ट संख्या ८८ पर “मिथिला राज्यक” तँ नहि विहनि कथा अछि आ नहि लघु कथा, एहिपर जँ कनीक आओर मेहनत कएल गेल रहथि तँ एकटा नीक आलेख अवश्य भए सकैत छल।
प्रकाशक, मिथिला सांस्कृतिक परिषद, कोलकत्ता केर मन्त्री श्री गंगाधर झाजी अपन प्रकाशकीयमे “लघु कथा"केँ एकटा नवीन विधा कहि सम्बोधित कए रहल छथि, एहिठाम जँ ओ विहनि कथा कहितथि तँ साइद उचितो रहितए मुदा लघु कथा आ नवीन विधा हास्यपद। हम एहि कथा संग्रहक कथाकेँ आँगाक उल्लेखमे विहनि कथा कहि सम्बोधित करब।
“टेकनोलजी” विहनि कथा संग्रह रूपी मालामे कुल १५५ गोट विहनि कथा गाँथल गेल अछि। संग्रहक पहिले विहनि कथा “टेकनोलजी” एकरे नामपर संग्रहक नामकरण भेल अछि। अनुपम विहनि कथा, विहनि कथाक सबटा गुण कुटि-कुटि कए भरल अछि। जतेक प्रसंशा करी कम। एहि विहनिमे, कोना एकटा परदेशीया पुतहु अपन ससुरकेँ मात्र एहि द्वारे पाइ पठाबैक इक्षा रखैत छथि, जाहिसँ समाजमे हुनक नाम होइन। एहि द्वारे ओ नव टेकनोलजी बैंकिंगकेँ छोरि मनीआडर द्वारा पाइ पठबै छथि।
“टेकनोलजी” नाम धरी ई विहनि कथा संग्रह नामक भ्रम उत्पन्य कए रहल अछि। पहिल नजरिमे टेकनोलजी नामसँ एना बुझा रहल अछि जे विज्ञान, टेकनोलजी आदिसँ सम्बंधित विषय बस्तु होएत मुदा एहन कोनो गप्प नहि। समस्त पोथीमे एकसँ एक नीक, रुचिगर विहनि कथा अछि मुदा टेकनोलजी, विज्ञान, तकनीकीसँ सम्बंधित एकौटा नहि।
विहनि कथाक मुख्य अंग संबाद अछि आ अनमोल जीक विहनि कथा संबादसँ डूबल अछि, जबरदस्त ! मुदा संबाद “--------“ इनवरटेड कोमामे बन्द कए कऽ नहि लिखल अछि, एकर अभाब सम्पूर्ण पोथीमे अछि।
दोसर कमी जे हमरा सम्पूर्ण पोथीमे, कथासँ प्रकाशकीय तक लागल, विभक्ति। विभक्ति अप्पन पहिलुका आखरसँ हटा कए लिखल अछि जाहि कारण कतौ कतौ अर्थकेँ फरिछौंतमे असमंजसकेँ स्थिति उत्पन्न भऽ रहल अछि।
पृष्ट १३ पर लिखल विहनि कथा “टेकनोलजी” आ २७ पर लिखल “लोक बुझाउन” दुनू एक्के सन कथा थिक मात्र नामेटा बदलल अछि।
एहि संग्रहमे कोनो एहन पक्ष नहि जाहिपर अनमोल जीक कलम नहि चलल होइन। मनक भावसँ समाजकेँ बिडम्बना धरि, अन्तरंग अम्बन्धसँ हँसी ठठा धरि सभ पक्षक उचित स्थान देल गेल अछि। पृष्ट ३३ पर “ड्यूटी”, ३८ पर “चिन्ता (एक)”, ३९ पर “बेटा बेटी”, ४३ पर “दुख”, ४५ पर “खोराकी”, ४६ पर “गोहारि”, ५८ पर “भीख”, ६० पर “मोनमे”, ९८पर “अन्हरजाली”, १०१ पर “अप्पन जकाँ”, १०३पर “मनुक्ख के कुकुर के”, मनकेँ छुबैत करेजाकेँ मोम जकाँ गला कए आँखिक रस्तासँ बाहर आबैक पर मजबूर कए कऽ मोनक कोनो कोनामे एकटा टीस छोरि दै छैक। ओतए पृष्ट संख्या ३२ पर “एकदम ठीक” आ ३७ पर “टास्क” समाजक कुप्रथाकेँ देखार कए रहल अछि।
पृष्ट ३४ पर “सुरक्षित (एक)”, ४० पर “मन्त्र”, ७७ पर “आन्हर”, आ ८७ पर “व्यवस्था”, आजुक राजनीति आ व्यवस्थापर प्रहार करैत उत्तम विहनि कथा अछि। तँ दोसर दिस पृष्ट ३५ पर “जागरण”, ४२ पर “चेतना(एक)”, ४६ पर “विज्ञान”, आजुक जागरूक लोकक सत्य विहनि थिक। बाल मोनकेँ कागदपर उतारैत अनमोल जी एहि पोथीक पृष्ट ६५ पर “प्रश्न (दू)”, आ ६९ पर “चिन्तित”, वास्तबमे मोनकेँ चिन्तामे झोँकैक लेल प्रयाप्त अछि। ओतए ६३ पर “उत्तर” आ ७१ पर “भरम”केँ सवाल जबाव एहन अछि जेना शेरपर सबा शेर। सम्बन्धकेँ उजागर करैत पृष्ट ४८ पर “बुद्धू”, ६७ पर “महक”, आ ८१ पर “श्रधा” अछि तँ ३६ पर “सअख” आ ६० पर लिखल “युद्ध” पढ़ि हँसीसँ मुँह मुनेबे नहि करत।
कनीक साहित्यक पक्षकेँ छोरिदि तँ कुल मिला कऽ नीक विहनि कथा संग्रह। पाठकक मोनमे शिक्षा संगे संग जिज्ञासा आ रूचि जगबैमे पूर्ण सफल। एक बेर किनको हाथमे ई पोथी आइब गेल तँ बिना पूरा पढ़ने चेन नहि|

robotstxt: allowed

filter: keep


text:
रवि शास्त्री
रवि शास्त्री (अङ्ग्रेजी: Ravishankar Jayadritha Shastri) (जन्म ; २७ मई १९६२,बॉम्बे, महाराष्ट्र ,भारत) एक भारतीय पूर्व क्रिकेट खिलाडी खेल कमेंटेटर आ वर्तमान भारतीय क्रिकेट टीम कऽ मुख्य कोच छी।
ओ क्रिकेट खिलाडी भारतीय क्रिकेट टीम कऽ लेल १९८१ सँ १९९२ तक टेस्ट क्रिकेट आया एक दिवसीय अंतर्राष्ट्रीय क्रिकेट खेलने अछि। ओ अपन क्रिकेट करियर मे धीमी गतिक गेन्दबाज आ बल्लेबाज कऽ भूमिका निभाने अछि। एहि कारण ओ एक ल राउन्डर क तौर पर जानल जाएत छल था। [१]
रवि शास्त्री १५ जुलाई २०१७ सँ भारतीय क्रिकेट टीम के मुख्य कोचक पद पर अछि [२],जबकि एहिसँ पहले कोच अनिल कुंबले छल जे तत्काल मे कोच के पद सँ इस्तीफा देने छल ।
सन्दर्भ सामग्रीसभ[सम्पादन करी]
- ↑ Daji World News, "Proud to hail from Mangaluru-Team Indian director Ravi Shastri", अन्तिम पहुँच १४ अगस्त २०१७।
- ↑ BCCI, "Ravi Shastri appointed Head Coach", अन्तिम पहुँच १४ अगस्त २०१७।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 26 मार्च 2012
गजल
बसल मोन ओ श्वास जकाँ
गरल कोंढ ओ फाँस जकाँ
हम बुझी मजरल आम
ठार ओ तs भेला बाँस जकाँ
बनि एता बयार शीतल
बहल ओ जेठ मास जकाँ
गमकैत एता ओ सुगन्धे
आएल ओ तेल झाँस जेकाँ
सुनबा चाहि ध्वनि मधुर
बाजल ओ स्वर टाँश जकाँ
प्रेमक आश थोर भs गेल,
भs गेल सबटा नास जकाँ
(सरल वार्णिक वहर, वर्ण-१० )
रुबी झा


text:
राजविराज, सप्तरी. नेपालक संघीय संरचना अन्तर्गत मिथिला राज्य अपरिहार्य रहल शनिदिन राजविराजमे आयोजित एक अन्तरक्रिया कार्यक्रमक वक्ता लोकनि बतौलनि. मिथिलाक डेग नामक संस्था द्वारा आयोजित कार्यक्रममे बजैत अहि पार आ ओहि पार अर्थात नेपाल आ भारत दुइ देशक वक्ता लोकनि मिथिलाक भौगोलिक बनावट, समृद्ध भाषा-संस्कृति, परम्परा, आ इतिहास मिथिला राज्य निर्माणक आधार रहल कहैत मिथिला राज्य निर्माणक मांग स्वरूपेण समुचित रहल बतौलनि.
कार्यक्रमक प्रमुख अतिथि मिथिला राज्य निर्माण संघर्ष समिति नेपालक अध्यक्ष परमेश्वर कापडि मिथिलाक लेल विभिन्न समयमे सहादत सेहो देल गेल स्मरण करबैत मिथिला राज्य नहि भेलापर मैथिल सभक संघर्षमे उतरबाक चेतावनी सेहो देलनि. राजनीतिक हितसँ उपर उठि मधेश केंद्रित नेता लोकनि कें मिथिलाक प्राचीन इतिहास, भाषा-संस्कृति, भौगोलिक परिवेश आदि कें ध्यानमे राखि मिथिला राज्य निर्माण प्रति गम्भीर बनबाक लेल ओ आग्रह सेहो केलनि.
मैथिलकर्मी करुणा झाक अध्यक्षतामे सम्पन्न भावी संविधानमे मिथिला राज्य अवधारणा विषयक अन्तरक्रिया कार्यक्रममे भारतमे मिथिला राज्य निर्माण हेतु सक्रिय मिथिला राज्य निर्माण सेनाक अध्यक्ष श्यामसुन्दर झा, प्रवक्ता अनुप चौधरी, मैथिली साहित्य परिषदक अध्यक्ष विवेकानन्द मिश्र, पूर्व अध्यक्ष देवेन्द्र मिश्र आदि वक्ता लोकनि मन्तव्य व्यक्त केने छलाह. कार्यक्रमक सञ्चालन मिथिलाक डेग संस्थाक सचिव निराजन झा कयलनि.
अन्तरक्रिया कार्यक्रमक अंतमे ७ बुँदे राजविराज घोषणा पत्र सेहो जारी कएल गेल अछि. नेपाल तराइ केर पूर्वी क्षेत्र मोरंगसँ बाराक सिम्रौनगढ धरि सिमाना रहल संघीय मिथिला राज्य स्थापना, मैथिलीमे आधारभुत शिक्षाक व्यवस्था, सञ्चार माध्ययममे मैथिली भाषाक समानुपातिक स्थान सहितक मांग घोषणा पत्रमे कएल गेल अछि. भारतमे मिथिला राज्य निर्माण हेतु संघर्ष करबाक लेल स्थापित मिथिला राज्य निर्माण सेना अपन स्थापनाक छोट समयमे चर्चित भेल अछि. १४ अप्रील २०१३ मे स्थापित सेना मात्र भारतेटामे नहि नेपालोमे मिथिला राज्य निर्माणक मांग दोहराबैत आयल अछि. दुनू पार मिथिला केर मूल मांगक संग दिल्ली धरि संघर्ष क’ चुकल सेना आगामी १९ जनवरी कें दिल्लीक जन्तर-मन्तर पर पुनः संघर्ष करबाक तैयारीमे अछि.
आगामी दिनमे आन्दोलनक प्रारूप केहन होयत? मिथिला राज्य निर्माणक आधार की? आ मिथिला राज्य निर्माण होयत अहि प्रति कतेक विश्वस्त छी ? अहि सन्दर्भमे मिथिला राज्य निर्माण सेनाक अध्यक्ष श्यामसुन्दर झा कहलनि –‘मिथिला राज्य बनबेटा करत से हम विश्वस्त छी.’ तहिना भारतमे आगामी लोकसभा चुनाव कें देखैत सेनाद्वारा मिथिला राज्यक मांग कें कतेक राजनीतिककरण कएल जा’रहल अछि तथा नेपालमे मिथिला राज्य स्थापनक आधार कतेक देखि रहल छी? सहितक विषय सन्दर्भमे सेनाक प्रवक्ता अनुप चौधरीसँ सेहो कलहनि –‘जे आब मिथिला राज्य निर्माण सेना आन्दोलनमे आयत आ आगामी ९ जनवरी कें मधुबनीमे चक्का जाम आ १९ जनवरी कें दिल्लीक जन्तर-मन्तर पर राष्ट्रीय अधिवेशन करब तँ सरकारपर प्रभाव अवश्य पड़तैक. (Report: करुणा झा)
Tags: हालचाल


text:
जुलियन असान्ज
जुलियन असान्ज (जन्म १९७१ जुलाई ३) एकटा अस्ट्रेलियन प्रकाशक तथा पत्रकार छथि । छोट समयम बहुत चर्चा कमाने व्यक्तिसभमे जुलियन असान्ज पहिल नम्बरमे परैत अछि । यद्यपि उनकर काम असल छी कि खराब विषयमे विश्व दुई ध्रुवमे बाँडने अछि । अमेरिकाक संस्थापन पक्षक नीति नै असल छी मान्नेवालसभके लेल असान्ज खलनायक छथि। कारण ओ विश्वभर रहल अमेरिकी दूतावास गोप्य रूपमे पेन्टागनके पठाएने दस्तावेज सार्वजनिक केलक। यद्यपि सूचना सार्वजनिक करैत ओ व्यक्तिके प्रत्यक्ष हानि होइत बातके सम्पादन केने अछि। अमेरिकी संस्थापन पक्ष असान्जल असल पत्रकारिता नै कएल मानैत अछि । दोसरतर्फ अमेरिकी संस्थापन पक्षसँ प्रत्यक्ष सरोकार नै, लोकतान्त्रिक विधिमे वकालत करै एवं विश्वमे अमेरिकी प्रभाव बइढ नैरुचाउनसभक लेल असान्ज हिरो छथि। ओसभके विचारमे विश्वमे कोइ नै झुका सकल अमेरिकाके झुकावेल काम अन्साज केलक। [१]
वर्ष २०१० क पछिल्ला महिना विश्वभरिक सञ्चारमाध्यमल सबसँ बहुत बेर लिखल नाम छी, विकिलिक्स आ एहिके सञ्चालक जुलियन अन्साज छी। अमेरिकी सरकारक गोप्य एवं अति गोप्य दस्तावेजसभ ओ प्रमुख रहल विकिलिक्समे सार्वजनिक भेल पछा अमेरिकी सरकार बचाउ करैल विदेश मन्त्री हिलारी क्लिन्टन प्रमुख देशसभक भ्रमण करै परल । सात दिनटक सिनेटमे अन्साजविरुद्ध कहेन कारबाही करै सकैत छलफल करै परल छल । कतिपय सिनेटले अन्साजके ओसामे विन लादेन जहिना आतंकवादी घोषणा करैक लेल राय व्यक्त केने छल हुनका गोली मारैल मत राखलक । अन्साज लगातार अति गोप्य दस्तावेज सार्वजनिक कला पछा ओ विरुद्ध बलात्कारक दुईटा अभियोगमे मुद्दा तयार केलक।हुनका स्वतन्त्र बाँच्नके लेल बहुत कठिन भेल छल कि ओ अपने बेलायती पुलिसके समक्ष आत्मसमर्पण केलक। उनकर साइटके अमेरिक संस्थापन पक्ष बहुत बेर इन्टरनेट सञ्जालसँ हटा, उनकर बैंक खाता बन्द करै तथा विभिन्न किसिमक कठिन समर्थकसभ ओ सब प्रयासके अवरुद्ध तुल्याने छल । अखन अन्साज टाइम म्यागजिनक सर्वेक्षणमे सबसँ बेसी मत पावल व्यक्ति बनल अछि । विकिलिक्सक लाखौ मिरर साइट खोलैल सहो ओ शक्तिशाली अछि अनुमान करै सकैत अछि। यद्यपि हुनका टाइम वर्ष व्यक्ति घाषणा करै नै सकल। अमेरिकासँ प्रकाशित भेल टाइम म्यागेजिन अमेरिकाके हानि होइत दस्तावेज प्रकाशित करैके कारण अन्साजके उक्त सूचीमे नै रखत अनुमान करैत अछि।


text:
इस्को
फ्रान्सिस्को रोमन एलार्कन स्वारेज (जन्म २१ अप्रिल १९९२), उर्फ 'इस्को' स्पेनी व्यवसायिक फुटबल खेलाडी छथि जे रियल म्याड्रिड आ स्पेन राष्ट्रिय फुटबल टिमक लेल आक्रामक मिडफिल्डरक रूपमे खेलैत अछि। ओ फुटबलक व्यवसायिक जीवन भ्यालेन्सिया सीएफसँ केनेए छल जत् ओ पहिल खेलाडी नै छल । ओ २०११ मे मलागा सीएफमे जोडलक । २०१३ कऽ जुन महिनामे ओ €३० मिलियनमे रियल म्याड्रिड प्रवेश केने छथि । इस्को विभिन्न तहमे राष्ट्रिय टोलीक प्रतिनिधित्व केने अछि । २०१२ ओलम्पिकमे समेत टोलीमे परल इस्को अन्तराष्ट्रिय टिमसँ २०१३ मे डेब्यु केने छल ।


text:
अप्पन एहि फिल्म केर बारे म' अभिनेत्री मनीषा सिंह कहली कि दहेज प्रथा केर विरुद्ध आवाज उठाबय बला इ फिल्म कैको नव संदर्भ ल' क' एक संदेश दैत अछि।
उत्तर आर पूर्वोत्तर भारत म' दहेज एक उत्पीड़न केर रूप ल' चुकल अछि। एक साफ-सुतरा आर समाज क' दिशा दै बला इ एक एहेन फिल्म अछि, जाहि मेँ देखाओल गेल अछि कि कोना दहेज केर समस्या कुछ लोग सभक लेल हथियार बैन गेल अछि। एहि फ़िल्म म' वर-वधू दुनु क' ल' क' एक न्याय संगत समस्या केर कोशिश कायल गेल अछि। अभिनेत्री मनीषा सिंह आगा कहली कि हम अप्पन पिता जी सँ साफ शब्द म' कही देना छी की हमरा बियाह म' हमर ससुराल बला क' दहेज बिल्कुल नै देब।
फिल्म निर्देशक मिथिलेश अविनाश कहला कि एहि फिल्म केर निर्माण हम पाई कमेबाक लेल नै केना छी,हमर मकसद दहेज केर खिलाफ समाज क' जागरूक करब अछि। एहि खतरनाक सामाजिक बुराई क' खत्म करबाक दिशा म' अगर हमर फिल्म कनिको टा योगदान देलन्हि, तेँ हमर फिल्म निर्माण करबाक मकसद पूरा भ' जायत।


text:
ऋग्वेद
ऋग्वेद सनातन धर्म वा हिन्दू धर्मक स्रोत छी। एहीमे १०२८ सूक्त अछि , जाहिमे देवतासभक स्तुति कएल गेल अछि । एहीमे देवतासभक यज्ञमे आह्वान करै के लेल मन्त्र अछि , एही सर्वप्रथम वेद छी । ऋग्वेदक संसारक सभ इतिहासकार हिन्द-यूरोपीय भाषा-परिवारक सभसँ पहिल रचना मानैत अछि। ई संसारक सर्वप्रथम ग्रन्थसभ मे सँ एक छी। ऋक् संहितामे १० मण्डल, बालखिल्य सहित १०२८ सूक्त अछि। वेद मंत्रसभक समूहक सूक्त कहल जाइत् अछि, जाहिमे एकदैवत्व तथा एकार्थक ही प्रतिपादन रहैत अछि। कात्यायन प्रभति ऋषिसभक अनुक्रमणीक अनुसार ऋचासभक संख्या १०,५८०, शब्दसभक संख्या १५३५२६ तथा शौनक कृत अनुक्रमणीक अनुसार ४,३२,००० अक्षर अछि। ऋग्वेदक जिन २१ शाखासभक वर्णन मिलैत अछि, उनमासँ चरणव्युह ग्रन्थक अनुसार पाँच ही प्रमुख अछि- १. शाकल, २. वाष्कल, ३. आश्वलायन, ४. शांखायन आ माण्डूकायन। ऋग्वेदमे ऋचासभक बाहुल्य होएसँ एकरा ज्ञानक वेद कहल जाइत् अछि। ऋग्वेदमे ही मृत्युनिवारक त्र्यम्बक-मंत्र वा मृत्युञ्जय मन्त्र (७/५९/१२) वर्णित अछि , ऋग्विधानक अनुसार एही मंत्रक जपक साथ विधिवत व्रत तथा हवन करै के लेल दीर्घ आयु प्राप्त होएत् अछि, मृत्यु दुर करि सभ प्रकारक सुख प्राप्त होएत अछि। विश्वविख्यात गाईत्री मन्त्र (ऋ० ३/६२/१०) सेहो एहीमे वर्णित अछि। ऋग्वेदमे अनेक प्रकारक लोकोपयोगी-सूक्त, तत्त्वज्ञान-सूक्त, संस्कार-सुक्त उदाहरणतः रोग निवारक-सूक्त (ऋ०१०/१३७/१-७),श्री सूक्त वा लक्ष्मी सुक्त (ऋग्वेदक परिशिष्ट सूक्तक खिलसूक्तमे), तत्त्वज्ञानक नाशताव्दीय-सूक्त (ऋ० १०/१२९/१-७) तथा हिरण्यगर्भ-सूक्त (ऋ०१०/१२१/१-१०) आ विवाह आदिक सूक्त (ऋ० १०/८५/१-४७) वर्णित अछि, जाहीमे ज्ञान विज्ञानक चरमोत्कर्ष देखाई दैत अछि।


text:
वाणिज्य
धनप्राप्ति कऽ उद्देश्यसँ वस्तुसभक क्रय-विक्रय केनाए वाणिज्य (कमर्स) छी ।[१] कमर्स (अङ्ग्रेजी: Commerce) शब्दक उत्पति ल्याटिन भाषा कमर्सियमसँ भेल अछि ।[२] वाणिज्य अर्थात कोनो उत्पादन या व्यवसाय कऽ ओ भाग जे उत्पादित वस्तुसभ आ सेवासभक ओकर उत्पादकसभ आ उपभोक्तासभक बीच विनिमयसँ सम्बन्ध रखैत अछि । वाणिज्य कऽ अन्तर्गत कोनो आर्थिक महत्वक वस्तु, जेना सामान, सेवा, सूचना वा धन कऽ दुई वा दुई व्यक्ति या संस्थासभक बीच सौदा कएल जाइत अछि । वाणिज्य पूंजीवादी अर्थव्यवस्था आ किछ अन्य अर्थव्यवस्थासभक मुख्य वाहक छी ।[३]
विश्वमे प्रत्येक व्यक्तिसभक किछ आवश्यकता होइत अछि । ओकरा प्राप्त करवाक लेल ओ आवश्यक वस्तुसभ प्राप्त करवाक प्रयत्न करैत अछि । एहिमे सँ किछ वस्तुसभ तँ ओ स्वयं बनाए लेत अछि आ अधिकांश वस्तुसभ ओकरा बाजारसँ मोल खरीद करैत अछि । वस्तुसभक प्राप्त करवाक लेल ओकरा धनक आवश्यकता होइत अछि आ ई धन प्राप्त करवाक लेल या तँ ओ दोसर ककरो सेवा करैत अछि अथवा एहन वस्तुसभ तैयार करैत अछि या क्रय-विक्रय करैत अछि जे दोसर ककरो लेल उपयोगी होए । वस्तुसभक रूप परिवर्तित करि ओकरा अधिक उपयोगी बनबैक कार्य उद्योग मानल जाइत अछि । वाणिज्यमे ओ सब कार्य सम्मिलित रहैत अछि जे वस्तुसभक क्रय-विक्रयमे सफलता प्राप्त करवाक लेल आवश्यक अछि । जे व्यक्ति वाणिज्य सम्बन्धी कोनो कार्य करैत अछि तँ ओकरा वणिक कहल जाइत अछि ।
इतिहास[सम्पादन करी]
अन्तर्राष्ट्रिय वाणिज्यक आरम्भ १५,००० वर्ष पहिने सँ भऽ रहल अछि ।[४]
सन्दर्भ सामग्रीसभ[सम्पादन करी]
- ↑ "commerce", Oxford University Press।
- ↑ आकृति:Cite EB1911
- ↑ Hans Biedermann, James Hulbert (trans.), Dictionary of Symbolism - Cultural Icons and the Meanings behind Them, p. 54.
- ↑ Watson, Peter (2005). Ideas : A History of Thought and Invention from Fire to Freud. HarperCollins. आइएसबिएन 0-06-621064-X. Introduction......./


text:
पटना। किछु साल पहिने तक भूतबंगला बनल रहनिहार राज्य क औद्योगिक प्रशिक्षण संस्थान (आईटीआई) एक बेर फिर शिक्षा क मंदिर क रूप मे विकसित भ रहल अछि। राज्य क विभिन्न संस्थान स उत्तीर्ण भेलाक बाद छात्र कए नौकरी क तलाश मे आब भटकबा लेल मजबूर नहि हुए पडि़ रहल अछि। देश क कोने-कोने स कंपनी एहि ठाम कैंपस इंटरव्यू ल हुनका नियुक्ति पत्र प्रदान करि रहल अछि। राज्य क सबस पैघ औद्योगिक प्रशिक्षण संस्थान, दीघा मे कैंपस सेलेक्शन भेल। छात्र क सेलेक्शन दू चरण मे कैल गेल। पहिल चरण मे ओहि छात्र क चयन भेल जे पिछला साल संस्थान स उत्तीर्ण भेल छलथि। दोसर चरण मे एहि वर्ष परीक्षा देनिहार छात्र क चयन भेल। राज्य क विभिन्न आईटीआई स पूर्व मे सफलता प्राप्त करिनिहार लगभग 465 छात्र कए नियुक्ति पत्र प्रदान कैल गेल अछि। एहि मे दक्षिण भारतीय कंपनी श्रीबाला जी वेल्ड टेक, एन.एस. इंजीनियरिंग आ सिथार वेसेल्स लिमिटेड प्रमुख अछि। कुल चयनित छात्र मे 275 फीटर, 185 वेल्डर आ 5टा टर्नर ट्रेड स छथि। एहि स पूर्व हीरो होण्डा, बैक्स्टर इण्डिया, गैमन इण्डिया आ पावर टेक कैंपस सेलेक्शन केने छल। एनएस इंजीनियरिंग क मुख्य कार्यकारी अधिकारी पीएल सुन्दरम क कहब अछि जे बिहार क युवा काफी परिश्रमी होइत छथि। एहि कारण स हम सब अपन या अन्य राज्यक लोक स बेसी बिहारी कए पसंद करैत छी आ अन्य प्रदेश कए छोडि़कए बिहार अबैत छी। दीघा आईटीआई क प्राचार्या आशा सिंह क कहब अछि जे बदलल माहौल क परिणाम अछि जे छात्र आईटीआई क डिग्री लकए नौकरी क तलाश मे भटकैत रहैत छलाह, आइ नौकरी देनिहार हुनकर दुहारि पर आबि रहल छथि।
आशा सिंह क कहब अछि जे बिहार क आईटीआई संस्थान पर देश क नजरि अछि। देश क कोन-कोन स कंपनी प्रशिक्षित छात्र क लेल सम्पर्क करि रहल अछि। हाल क दिन मे एका सबस पैघ बदलाव इ आयल अछि जे पहिने हम कंपनी क शर्त पर छात्र कए पठबैत रही, मुदा आब पासा पलटि गेल अछि आब हम अपन शर्त पर कंपनी कए एहि ठाम बजबैत छी।


text:
शीला दीक्षित जी रवि दिन 20 मई के नई दिल्ली के मावलंकर ह़ॉल मे
अखिल भारतीय मिथिला संघ केर तरफ सं भेल मिथिला विभूति स्मृति पर्व समारोह मे मु्ख्य अतिथि छलीह.
एहि समारोह मे हुनकर दर्द झलैकि उठलन्हि. ओ आश्चर्य व्यक्त कएलन्हि जे संसद मे कइटा सांसद के मैथिल होए के बादहुं आखिर मिथिलाक प्रतिनिधिए किएक अपन भाषा बाजय सं लजाए छथिन्ह.
ओ जतेक अपन भाषा बोलताह मैथिलीक लेल ई ओतेक नीक रहत. आखिर मैथिली भाषा मिठास... संगीत आओर ज्ञानक भाषा अछि.
मुख्यमंत्री जीक साफ कहनाय छलन्हि जे दिल्ली केर विकास...निर्माण मे बिहार मिथिलाक योगदान अहम रहल अछि. लोक मे बिहार के बारे मे किछ गलत धारणा
बनि गेल अछि. बिहार अशोक... चाणक्य... बुद्ध...महावीरक धरती अछि. ई बात सिर्फ भारत नहि बल्कि दुनिया के लेल महत्व राखैत अछि.
शीला दीक्षित जी इहो शिकायत कएलखिन्ह जे दिल्ली मे चूंकि भोजपुरी आ मैथिली बाजय वाला काफी लोक रहय छथिन्ह. एहि लेल भोजपुरी मैथिली अकादमी बनाएल गेल. मुदा जेहि तेजीसं काज होबाक चाही से नहि भ रहल अछि.
आब देखिऔ शीला जीक एहि उलाहना के बादहुं हमर प्रतिनिधि जीक नींद टूटय छनि आ नहि.
शीला जी किछ बेजाय नहि कहलीह. मिथिलाक-मैथिल लेल ई एकदम सत्य अछि. अपन एमएलए...एमपी जी सेहो मैथिली नहि बाजय छथिन्ह. जखन कि आहां साउथ के एमएलए...एमपी सभ के देखिऔ... ओ तमिल...तेलगू...मलयालम आ मराठी लेल हंगामा बरपा दए छथिन्ह. कतबो किछ भ जाए ओ अपन मातृभाषेटा मे गप करय छथिन्ह.
जखन धरि अहां खुद अपना मे गर्व नहि महसूस करब तखैन धरि केना होएत एकर विकास...प्रचार- प्रसार... आओर केना आगां बढ़त अपन मिथिला.


text:
ब्रिटिशकालमे नवीन स्वतंत्र साहित्यिक गद्य विधाक रुपमे निबंधक जन्म भेल। निबंध गद्यक अोहि विधाकेँ कहल जाइत अछि जाहिमे लेखक कोनो विषय पर स्वच्छन्दतापूर्वक मुदा एकटा विशेष सोषठव, सहिति, सजीवता एवं वैयक्तिकताक संग अपन भाव, विचार एवं अनुभवकेँ व्यक्त करैत छथि। निबंधक विकासमे पत्र-पत्रिकाक विशेष योगदान रहल। मैथिल हित साधन, मिथिला मोद, मिहिर सन पत्र-पत्रिका एकटा ठोस धरातल प्रदान कयल। एकर अतिरिक्त मैथिली अकादमी, चेतना समिति,साहित्य अकादमी अादि संस्थानक विशेष योगदान अछि। प० मुरलीधर झा, हरि नारायण झा, त्रिलोचन झा अादि एहि कालक उल्लेखनीय निंबधकार अछि। एहि कालमे समसामयिक विषय एवं समस्याकेँ प्राथमिकता प्रदान कयल गेल। निंबधक उद्देश्य नैतिक अार्दशक स्थापना, मातृभाषाक प्रसार, जातीय गौरवक ग्यान प्रसारण रहल।
स्वतंत्रताक बाद निंबधमे परिपुर्णता अा परिपक्वता देखल जाय सकैत अछि। स्वतंत्रताकपुर्वक अपेक्षा अालोच्यकालमे निबंधक कथ्य एवं शिल्पमे वस्तुतः महान परिवर्तन देखल जाइत अछि। निबंधक सम्पदाकेँ एना वर्गीकृत कयल जा सकैत अछि।
1. वर्णात्मक – वसन्तक आगमान (म०म० डाॅ० उमेश म्रिश्र)
2. विचारात्मक – मैथिली नाटक: दशा दिशा (सुधाशु शेखर चोधरी)
3.व्यक्तिगत – पृथ्वी ते पात्रं (यात्री)
4.लोक तात्विक – दीनाभद्री, सलहेस (मणिपद्म)
5.भावात्मक – अभिलाशा ( मनमोहन झा)
6.हास्य व्यंग्य प्रधान – खट्टर ककाक तरंग (हरिमोहन झा)
7.सामयिक – बंगलादेश अौ मैथिली कवि (डाॅ० दिनेश कुमार झा)
समाज, संस्कृति,धर्म, शिक्षा, साहित्य एवं राजनीति अादि समस्त विषय निबंधकार लोकनिक विवेचनाक क्षेत्र बनल आ मैथिली साहित्यवृद्धिमे सहायक भेल।


text:
नई दिल्ली। वरिष्ठ पत्रकार अमिताभ अग्निहोत्री क कहब अछि जे जखन कोनो भाषा क उन्नति क गप कैल जाइत अछि, त एहि पर कतई क्षेत्रवादी नजरिया नहि हेबाक चाही। अग्निहोत्री भारतेन्दु हरिश्चंद्र क ओहि पंक्ति क उल्लेख केलथि, जाहि मे कहल गेल अछि जे निज भाषा क उन्नति मे लोकक प्रगति नुकायल अछि।
‘देशबन्धुÓ के स्थानीय संपादक अमिताभ अग्निहोत्री सोमदिन प्रेस क्लब ऑफ इंडियाक सभागार मे मैथिलीक पहिल इ पेपर क लोकार्पण करबाक बाद सभा कए संबोधित करैत छलाह। ओ कहला जे जखन कोनो भाषा क उन्नति क गप कैल जादत अछि त एकर कतई क्षेत्रवादी नजरिया नहि हेबाक चाही। ओ कहलथि जे छोट-छोट भाषाई समूह क विकास स समाज आ देश क विकास क आधार तैयार भ सकैत अछि। अग्निहोत्री मीडिया क इंटरनेट माध्यम क महत्व क उल्लेख करैत कहला जे इ सस्ता सेहो अछि आओर एकर प्रसार क्षेत्र सेहो असीमित होइत अछि। ओ कहला जे आइ कईटा एहन अखबार अछि जेकर प्रसार संख्या स बेसी ओकर इंटरनेट संस्करण लोक देखैत अछि। एकर सबस पैघ कारण एकर असिमित भौगोलिक सीमा अछि। ओ कहलथि जे राजधानी दिल्ली मे पहिने हिन्दी मीडिया क लोक कए अछूत बूझल जाइत छल, जेकरा हिंदीक पाठक बदलि देलथि अछि आ आब इ कारवां एक कदम आओर आगू आंचालिक भाषा क दिस स बढि़ चुकल अछि।


text:
कन्याक जन्म स स्नातक भेला तक समेकित रूप स भेटत कुल 54,100 टका
समदिया
पटना । जानकी नवमी स ठीक पहिने किशोरी लेल बिहार सरकार अपन खजाना खोलि देलक अछि। वैदेहीक जन्म स ओकर स्नातक बनबा धरि नीतीश सरकार कदम दर कदम आर्थिक मदद देत। नीतीश कैबिनेट मुख्यमंत्री कन्या उत्थान योजना कए मंजूरी द देलक अछि। इ ऐतिहासिक निर्णय मुख्यमंत्री नीतीश कुमारक अध्यक्षता मे भेल राज्य कैबिनेट क बैसार मे लेल गेल। इ योजना राज्य क सबटा बेटी कए जन्म स ल कए स्नातक हेबा तक लेल होएत। एहि योजना क लाभ परिवारक दूटा बच्चा धरि भेटत। एहि योजना क तहत समेकित रूप स एकटा कन्या कए जन्म स स्नातक भेला तक कुल 54,100 टका भेटत। मुख्यमंत्री कन्या उत्थान योजना पर प्रति वर्ष 2,221 करोड़ टका स बेसी राशि व्यय क लगभग 1 करोड़ 60 लाख कन्या कए लाभान्वित करबाक अनुमान अछि। एहि योजना क कार्यान्वयन समाज कल्याण विभाग, शिक्षा विभाग आ स्वास्थ्य विभाग करत आ प्रोत्साहन राशि क भुगतान लाभार्थी कए डीबीटी0 क माध्यम स हुनकर बैंक खाता मे कैल जायत।
मुख्यमंत्री कन्या उत्थान योजना क जानकारी दैत मुख्य सचिव अजनी कुमार सिंह कहला जे समाज कल्याण विभाग आब कन्या शिशु क जन्म पर माता/पिता/अभिभावक क बैंक खाता मे 2000 टका राखत । 1 वर्ष पूरा भेला पर आ आधार पंजीयन करेबा पर माता/पिता/अभिभावक क बैंक खाता मे 1000 टका देत। स्वास्थ्य विभाग 2 वर्ष क आयु पूर्ण भेला पर सम्पूर्ण टीकाकरण करेबा लेल माता/पिता/अभिभावक क बैंक खाता मे 2000 देत। जखनकि शिक्षा विभाग वर्ग 1-2 लेल मुख्यमंत्री पोशाक योजनाक अन्तर्गत 600 देत। वर्ग 3-5 लेल मुख्यमंत्री पोशाक योजना क अन्तर्गत 700 टका देत। वर्ग 6-8 लेल मुख्यमंत्री बालिका पोशाक येाजना क अन्तर्गत 1000 जख्खनकि वर्ग 9-12 लेल बिहार शताब्दी मुख्यमंत्री बालिका पोषाक योजना क अन्तर्गत आब 1,500 देल जायत।
मुख्यमंत्री किशोरी स्वास्थ्य कार्यक्रम मे (सैनेटरी नैपकीन लेल) 300 टका देल जायत। इ राशि वर्ग 7-12 क बालिका सब कए भेटत। मुख्यमंत्री बालिका (इन्टरमीडिएट) प्रोत्साहन योजना क तहत अविवाहित इन्टरमीडिएट ($2) उतीर्ण बालिका सब कए 10,000 टका देल जायत जखन कि मुख्यमंत्री बालिका (स्नातक) प्रोत्साहन योजना क तहत स्नातक उतीर्ण बालिका सब कए आब 25,000 टका देल जायत। एहि प्रकार स समेकित रूप स एकटा कन्या कए जन्म स स्नातक तक सरकार कुल 54,100 टका देत।


text:
श्री इलाम नगर कार्यपालिकाको कार्यालय, इलाम ।
श्री सूर्योदय नगर कार्यपालिकाको कार्यालय, फिक्कल, इलाम ।
श्री देउमाई नगर कार्यपालिकाको कार्यालय, मंगलबारे, इलाम ।
श्री माई नगर कार्यपालिकाको कार्यालय, दानाबारी, इलाम ।
श्री माईजोगमाई गाउँ कार्यपालिकाको कार्यालय, नयाँबजार, इलाम ।
श्री सन्दकपुर गाउँ कार्यपालिकाको कार्यालय, माईपोखरी, इलाम ।
श्री फाकफोकथुम गाउँ कार्यपालिकाको कार्यालय, आमचोक, इलाम ।
श्री रोङ गाउँ कार्यपालिकाको कार्यालय, कोल्बुङ्ग, इलाम ।
श्री माङसेबुङ्ग गाउँ कार्यपालिकाको कार्यालय, इभाङ्ग, इलाम ।
श्री चुलाचुली गाउँ कार्यपालिकाको कार्यालय, चुलाचुली, इलाम ।


text:
ओ मैथिली फिल्म अकादमी दिससँ रमेश्वर लता संस्कृत महाविद्यालयमे फिल्म फेस्टिवलक
लेल आयोजित बैसारमे अध्यक्षीय भाषण कऽ रहल छलाह.
ओ कहलनि जे एहि ठामक रहनिहार एखनो मैथिली सिनेमा देखबा लेल हॉलमे नञि जाइ छथि. आवश्यकता अछि जे कमसँ कम फिल्म-प्रेमी लोकनिकेँ सिनेमाक प्रदशर्न कऽ देखबा लेल प्रेरित कएल जाए.
ओ कहलनि जे फिल्म फेस्टिवलकेँ व्यापक स्वरूप देबाक अपेक्षा छोटो स्तरपर कएल जाए. एहि अवसरपर आकाशवाणी दरभंगाक कार्यक्रम अधिशासी डा. प्रभात नारायण झा कहलनि जे योजनाबद्ध ढंगसँ मुख्य समितिक अतिरिक्त उप-समितिक गठन कऽ तैयारीकेँ आगाँ बढ़ाओल जाए.
ओतहि पूर्व उपमहापौर प्रबोध कुमार सिन्हा मैथिलीक संग आनो भाषाक फिल्मकेर प्रदर्शन फेस्टिवलमे करबाक आग्रह केलनि. ओ प्रदर्शित सिनेमाकेँ टैक्स फ्री करेबाक लेल प्रयास करबाक सुझाओ देलनि. बैसारमे प्रो. टुनटुन झा अचल, गीतकार डॉ. चन्द्रमणि सेहो अपन विचार रखलनि.
आरम्भमे संस्थाक संयोजक शशिमोहन भारद्वाज आयोजनकेँ लऽ तैयारीक सन्दर्भमे जानकारी देलनि. अमलेन्दु शेखर पाठक केर सञ्चालनमे सम्पन्न बैसारमे विनोद कुमार, अमरेश्वरी चरण सिन्हा, हीरेन्द्र लाभ, डॉ. अशोक कुमार महेता, डॉ. ममता ठाकुर, नवेन्दु शेखर पाठक, नवीन कुमार चौधरी, विपिन कुमार मिश्र, रोशन कुमार मैथिल सहित शहरक कतेको गणमान्य लोकनि उपस्थित छलाह.
रिपोर्ट: रौशन कुमार झा


text:
भारतीय परम्पराक भूमिका -सुर्यपुत्रिक जन्म : श्रृष्टिकथा
मानवक इतिहास ओकर निरंतर ओ अथक संघर्सक इतिहास थिक| संघर्स भेल प्रकृतिसँ जे एकमात्र अस्तीत्वक लेल छल,प्राणरक्षाक लेल छल| स्वयं प्राणवंत भेलाक पश्चात् प्रकृति पर अपन विजय अभियान प्रारम्भ केलक | ओकर यैह उपलब्धि ओकर सभ्यता ओ संस्कृति बनल |
एही सभ्यता ओ संस्कृति खोज आरम्भ भेल अठारहम शताब्दीक अंतसँ जहिया डारविनक ‘जीवक उत्पत्ति’ नमक रचना प्रकाशित भेल |
प्रकाशित होमऽ लागल मानव विकासक सुदूर अतीतक अन्ध्गुफा | भूगर्भशास्त्री, न्रितत्ववेत्ता एवं प्राणीशास्त्री लोकनि सांकाक्ष भेलाह,पुरातत्व साक्ष्य समक्ष आबऽ लागल | साक्ष्य तथा अपन विचार प्रस्तुत करऽ लगलाह प्रो.ओस्बोर्न,पेंक ब्रकनर,प्रो.लीके,प्रो. ग्राहम क्लार्क,प्रो. गार्डन चाइल्ड,फैंज़ विडेनरिच,जोहम हर्जलर,डा.साईमंस,डार्ट,डा पलियानोस,डी.जे.वाईजमन,डा एस.आर.के चोपरा,प्रो डी .एन.मजुमदार,प्रो वर्न्स तथा डॉ हेटेन आदि विद्वानलोकनि |
एहि विद्वान लोकनिक दृष्टि सुदूर अतीतक अंध समुद्रमें भौतिक तत्वक रत्न सब ताकऽ लागल | बहुत रास तथ्य रत्न इतिहासक तट पर आयल जाहिमे किछु -किछु अनेकता-भिन्नता सेहो अछी | किन्तु जे किछु हो इतिहास केर पुरातात्वक पट पर क्रांति आबि गेल |
क्रांति आयल सृष्टिक उत्पत्ति सम्बन्धी विचारमें | एखन धरि एहि प्रसंगमें एकमात्र धार्मिक मत प्रचलित छल जाहिमे एहि सृष्टिक कर्ताक रुपमे इश्वरकं मान्यता प्राप्त छल | बाइबिल कहलक जे ई सृष्टि चारि हजार वर्ष पुरान अछी आ आदिमानव सीरियामें जन्म लेलक | वैदिक धर्म कहलक जे इन्द्र एहि पृथ्वीकं पानी सँ बहार केलक तथा सृष्टी आदिहीन आ अनंत अछी |
आधुनिक कालक भौतिक विज्ञान विहुंसी देलक | ओ सत्य तकबाक चेष्टा करऽ लागल |
ओ देखलक जे अनेक अरब वर्ष (लगभग साढ़े चारि अरब) पूर्व सूर्य, जे एकटा अति प्रचंड ज्वलित गैस पिंड थिक,ओहिमे भयानक हलचल भऽ रहल अछी | ओ अन्तमें नौ खंडमे विभाजित भऽ गेल | यैह भेल नवग्रह | ओहिमे भेल एकटा गृह पृथ्वी | एहि प्रकारें ई पृथ्वी साढ़े चार अरब वर्ष पुरान थिक |
एहि प्रकारे ई पृथ्वी,ओही सूर्यक पुत्री थिक जे अपन पितासँ ९३ करोड़ मील नीचा आबिकं अपन पिताक सम्मानमे २३.१/२ डिग्री झुकीकं प्रति सेकेण्ड प्रति हजार मीलक गतिमें अपन कक्ष पर घुमैत एकटा दुर्जेय आकर्षण मे अपन पिता, सूर्यक परिक्रमा करैत रहैत अछी, अपन २५ हजार मीलक गोल शरीर एवं ८ हजार मीलक अपन व्यास बाहीं नेने | पुत्रीसँ पिता महान अछि, १०८ गुना महान अर्थात ८ लाख ६४ हजार मील | पृथ्विक दोसर बहिनी चन्द्रमा २ लाख ३६ हजार मील दूर पर रहैत अछी |
साढ़े चारि सौ कड़ोर वर्ष पूर्व ई पृथ्वि अपन अस्तित्व आबि गेल छल | किन्तु छल भयंकर तप्त रूपमे| लाखो वर्ष मे निरंतर वर्षाक कारणे ई शीतल भेल तथा जीव जन्मक लेल उपयुक्त बनी सकल |
साढ़े तीन सै करोड़ वर्ष पूर्व पृथ्वी पर आदिम जीवक जन्म होमऽ लागि गेल छल जे रीढ़हीन जलीय जीव छलैक | जहिना ई पृथ्वी गतिमान छल तहिना एकर जीव विकास गतिमान रहलै |
गतिमान रहलै पृथ्वीक जलवायु | ओही जलवायुक संग अभियोजनशीलता जीवक प्रधान रक्षक भेलैक | कालांतर मे मत्स्य प्रकारक जीवक उद्भव भेलैक | भारतीय अवतारवादक मत्श्यअवतार वैज्ञानिक दृष्टि ५० करोड़ वर्ष पूर्व घटित भेल छल |
आईसँ ४० करोड़ वर्ष पूर्व समस्त धरती एक्के भूखंड छल, आधुनिक महादेश योरोप, अफ्रीका,एशिया,अमेरिका तथा आस्ट्रेलिया एक छल, स्वतंत्र एकाइक जन्म नहीं भेल छल | आस्ट्रेलिया दक्षिणी अमेरिका ,अफ्रीका तथा भारतक दक्षिणी पठार बहुत बाद मे अलग भेल | बहुत दिन धरि संगे रहल | तं जीव ओ उदभिजमे साम्य अछी |
संग संग रही प्रकृतिक अनेक परिवर्तनक साक्षी भू | अनेक भू -परिवर्तन तथा जलवायु परिवर्तन होइत रहल | घास – सेमारिक विकास वनस्पति रूपमे होमऽ लागल |
२५ सँ ५ करोड़ वर्ष पूर्वक बीच पृथ्वी पर अनेक महान परिवर्तन सब भेल, भूतलक हेरफेर भेल , जल-थलक विभाजन भेल | तापमान अनुकूल भेल तथा जल एवं थल पर संयुक्त रूपं रहऽ बाला जीव सबहक जन्म ओ विकास प्रारंभ भेल एहिमे किछु प्रकारक जीव प्रमुख थिक | कछप अवतार एहि कालखंड घटना मानक चाही |
१५ करोड़ वर्ष पूर्वक पश्चात् सरीसृप जीवक जन्म होमऽ लागल जे मुख्यतः धरती पर निवास करैत छल | एहि प्रकारक जीवमे सर्प प्रधान थिक | तं शेषनाग अवतारक कल्पना केर आधार एहि कालखंडमे भऽ सकैछ
५ करोड़ वर्ष पूर्वक पश्चात् ई पृथ्वी प्राकृतिक मनोरम प्रांगन बनऽ लागल | तापमानमे अनुकूलता वृद्धि भेल तथा आकाश मे पक्षी एवं धरती पर स्तनपायी जीवक जन्म होमऽ लागल | पृथ्वी पर निरंतर जलवायुक अनुकूल परिवर्तन भऽ रहल छल | एही समय में गाछ पर चढ़ऽ बाला प्राणी के विकास भेल आ हाथक विकास एकटा विशेष महत्वपूर्ण अंगक रूप में होमय लागल |
५० लाख वर्ष पूर्व ओही स्तनपायी जीव, वानर,गोरिल्ला तथा चिम्पांजी जे हाथक प्रयोग सिमित रूप में प्रारंभ कऽ देने छल- जाहिसँ मानवसम प्राणीक विकास प्रक्रिया प्रारम्भ भेल | एही नवीन प्राणीमें मष्तिस्क केर अस्तीत्वक आभास प्रकट होमऽ लागल |
वैज्ञानिक लोकनिक मान्यता अछी जे १० लाख वर्ष पूर्व प्रकृति में महान परिवर्तन भेल |जलवायु अपेक्षाकृत अधिक उपयुक्त तथा सरस भेल एवं मानव विकास सुगम ओ तीव्र भेल | नरसिंह अवतारक यैह कालखंड मानल जायत|
विश्वक क्षितिज पर चारि-पांच लाख वर्ष पूर्व मानवसम प्राणी प्रकट भेल जे विभिन्न भू-छेत्रमें अपन लीला आरम्भ कऽ देलक | विभिन्न क्षेत्रक एहि प्राणीमें विभिन्नता छल जे कालांतरक प्रजातिकँ जन्म देलक |एकरहि जावा मानव तथा प्रोकोंसुल आदि कहल जाइत अछी | एहि प्राणी में भाषाक सर्वथा अभाव छल,मात्र कठोर कर्कश रूपं चिचिया सकैत छल | किन्तु ई हाथक व्यवहार पाथर फेकिकँ शिकार मारबाक रूपमें करऽ लागि गेल छल जाहिमे मष्तिस्क सेहो संग दैत छल |
एहि युगक हाथ तथा हथियार मानव सभ्यताक इतिहासक एकटा प्रथम क्रन्तिकारी घटना थिक | यैह दुनु वस्तु एहि प्राणी के एकटा संस्कृति देलक, संग्राहक संस्कृति जे कालांतरक पशुपालन युग धरि अर्थात ई.पूर्व १० हजार वर्ष पूर्व धरि चलैत रहल |
भुगार्भ्शात्री लोकनिक मान्यता अची जे एही धरती पर कम सँ कम चरि बेर हिमपात अवश्ये भेल | प्रथम भेल ६ लाख वर्ष पूर्व तथा अंतिम भेल ५० हजार वर्ष पूर्व | एही कारने भूतलक जलवायुमे बहुत परिवर्तन आयल,परिवर्तन जीव-जगतमे सेहो भेल | जीव-जंतु तथा स्तनधारी प्राणीकं अपन अस्तित्व लेल अनेक दुष्कर संघर्ष करऽ पड़ल | जे संघर्ष नहीं कऽ सकल ओ समाप्त भेल तथा अनेक संघर्षशील प्राणीक ओ विकास भेल | अनेक प्राचीन जीव समाप्त तथा नवीनक,जन्मग्रहण भेल |
वैज्ञानिक लोकनिक मतें २ लाखसँ लऽ कऽ ५० हजार वर्ष पूर्वक बीच आधुनिक मानवक पूर्वज अपन आधुनिक अस्तित्वमे आबि गेल | आ ई पूर्व ३० हजार वर्षक आसपास आधुनिक मानव गाछक ऊपर अथवा तऽरमे रहब छोड़ी खोहमे आबिकं रहऽ लागल | आब आधुनिक मानव अधिक सुकुमार होमऽ लागल | ओकर सुकुमारताकं प्रोत्साहित केलक प्रकृति जे बहुत अधिक अनुकूल भऽ गेल छल | जीवनक कठोरता समाप्त भऽ रहल छल | ई खोह ओकरा आरो विलासप्रिय बनबऽ लागल|
मानव जीवनक एही कालखंड सर्वाधिक महत्वपूर्ण घटना थिक ‘हाथ आ माथ’क संग | मष्तिस्कक ततेक विकास भऽ गेल छल जे एहिप्रकारक मानव प्राणीक एकमात्र विशेषता छल हाथ,जे मथक आदेश पर नाचऽ लागल | मानव सभ्यातक इतिहासक ई दोसर महत्वपूर्ण क्रांति छल |मानव मन एकर बादसें जटिल होमऽ लागल |
यैह जटिलता सर्वप्रथम एकरा एकटा समाजमे रहबाक प्रेरणा देलक | एही समयसँ मनुष्य एकटा सामाजिक प्राणी भेल | मात्र एकटा समूहमे रहिकें अपन भोजनक संग्रह लेल घुमैत रहब कार्य भेल, देह पर एखनधरी वस्त्र नहीं आयल छल | मौलिक आवश्यकतामे प्रथम भेल भोजन तखन आवास,सर्वप्रथम एही दुनूक व्यवस्था मनुष्य कलक | वस्त्रक अनुभूति ताधरी नहीं भेल छल | प्रथम-प्रथम हथियार निर्माण दिस मनुष्यक ध्यान गेल छल | हथियार होइत छल पाथरक |
पाथरक एही हथियार निर्माणक आधार पर प्रो.गार्डन चाइल्ड आदिम मानव सभ्यताक विकासकें तीन पाषाणकालमे विभाजित कायल जे सामान्यतः ३ लाख वर्षसँ लऽ कऽ ८ हजार ई.पूर्व धरिक कालखंड थिक | मानव हथियार निर्माण मे निरंतर विकास होइत गेल जे सुविधा एवं उपयोगिता दिस अग्रसर भेल |
ई.पूर्व १५ हजार वर्षक पश्चात् हथियारनिर्माणमे सूक्ष्मता तथा शिल्पक प्रवेश भेल | एही समयक तेसर क्रांति थिक आगिक अविष्कार अर्थात आगिक व्यव्हार | आगि मानव जीवनमे क्रांति आनि देलक | एखन धरि जे कांच मांस खाइत छल आब पका,झरकांक खाय लागल | हिंसक वन्यपशुक भयसँ जीवन आतंकित रहैत छल,आगि ताहिसँ रक्षा केलक | एखनधरि खोहक मुखंक पाथर जमाकऽ संकीर्ण बनबैत छल जे आक्रामक वन्यपशु प्रवेश सहज नहीं होइक,आब मुहं पर आगि जरबऽ लागल | एखन धरि पशु जकां रातिकं पानी नहीं पिबैत छल आब रातियोंकं काष्ठाग्नी लऽ कें जलाशय धरि वन्यपशुसँ निर्भीक भऽ कं जाय लागल, पानि पीबऽ लागल | आगिसँ जीवन सुखद भेल,निर्भीक भेल | आब ओ वस्त्रक रुपमे अपन नाग्न्ताक झांपऽ लेल वृक्ष छाल,पात,लत्ती आदिक व्यव्हार करऽ लागल | ओ गाछक फल सेहो खाइत छल आ धरतीक अन्य जीव मरीकं सेहो |
शिकार ओ सामान्यतः समुहेमे रहीकें करैत छल | ई सामूहिकता ओकर सामाजिक जीवनक प्रथम लक्षण थिक | तथापि ओकर जीवन पद्धति क्रूर,कठोर ओ बर्बर छल | ओ दल बनाक घुमैत छल तथा क्षेत्र विशेषमे वन्य पशुक आभाव भेला पर अन्य क्षेत्र दिस ससर जाइत छल | संग्राहक भूगोल सर्वथा स्वाधीन छल
एहि संग्राहक संस्कृतिक एकटा प्रमुख विशेषता छल गुफाक अनुकरण पर गृह बनेबाक प्रवृतिक जन्म | जन्म भेल स्वर ध्वनिक | यद्यपि एखनधरि भाषा नहि बनल छल किन्तु पशु ध्वनि आधार पर किछु शब्द अवश्ये बनि गेल होयत | मष्तिस्कक विकासक सङहि अभिव्यक्ति आकुलता सेहो बढल होयत जे संभवतः संकेत अभिनयक माध्यमे पूर्ण होयत|वैज्ञानिक लोकनिक मत अछी जे ई.पूर्व १० हजार वर्ष समस्त विश्व में जलवायुक भारी परिवर्तन भेल,अनेक गर्म ओ शुष्क बिहाड़ी बहल | अनेक जीव-जंतुक एही कारणे क्षेत्र परिवर्तन भेल,वृहत स्टार पर मनुष्योक आवास परिवर्तन भेल | सामान्यतः आगिक आविष्कारक पश्चातें मानव समाज पशुपालनक दिशा में अग्रसर भऽ रहल छल |
पशुपालनक भाव मनुष्यक भविष्य चिंताक कारणे भेल छल | आ यैह भविष्य चिंता ओकरा संग्राहक संस्कृतिसँ उत्पादन संस्कृति दिस ठेलि रहल छल | आब ओ अस्थायी ढंगे सामूहिक रूपं गृह बनाक रहब सीखि रहल छल | वन्य बीज जे कालान्तरक अन्न थिक,मानव हाथक प्रतीक्षा कऽ रहल छल | नदी तटक आवास व्यवस्था आकर्षित कऽ रहल छल |
आकर्षित भऽ रहल छल अपन मृत पूर्वजक प्रति | ओकरामें एकता पूजाभाव जागृत भऽ रहल छल | प्रकृतिक विभिन्न रूप जे ओकरा लेल उपयोगी भऽ रहल छल अथवा जकरासँ ओ भयभीत होइत छल ,केर प्रति पूजाभाव स्वीकृत भऽ रहल छल जाहिमे गाछ,पशु आ नदी मुख्या अछी |
समूह समाज मत्रिसत्तात्मक छल | नर आ नारीक अतिरिक्त आ कोनो सम्बन्ध नहीं भेल छल,एही दृष्टिञ॓ मनुष्य पशुवते छल |
मनुष्यक पशुवत जीवनमे परिवर्तन आयल ई.पूर्व ८ हजार वर्षक नवीन पाषाणकालक पश्चात् जखन समाज संग्राहक संस्कृतिसँ उत्पादक संस्कृतिमें प्रवेश केलक | एही कालमे पशुपालन अपन मध्य चरणमे आयल अर्थात लोक पशुसँ मांसक अतिरिक्त दूध-दही सेहो प्राप्त करऽ लागल तथा वन्य बीजकं घरक निकट लगाकं कृषि दिस उन्मुक्ख भेल | आब मानव समाज मात्र संग्राहक नहीं रहल ओ उत्पादक बनी गेल | अन्न उत्पादन समाजमे महान क्रांति आनि देलक |
आब गाम बसऽ लागल | आरंभिक गाम बसल गोलाकारमे | लोक गाम घर लग फलद गाछ लगबऽ लागल जे कालान्तरक कलमबाग भेल | लोक थोपि-थापिक माटिक बासन बनबऽ लागल | सम्पूर्ण गाछक पाथरेक औजारसँ खोधि-खाधीकं नाहो बनबऽ लागी गेल
समाज जे असीमित सामुहिकताक छल तकरा कृषि आबिकं सीमित सामूहिकता दिस प्रेरित केलक | आ यैह प्रवृत्ति कालान्तारक परिवारकं जन्म देलक |
परिवारक जन्म भेल नदीघाटी तथा धातुयुगसँ जकरा इतिहासकार लोकनि, ई.पूर्व ५ हजार वर्षसँ मनेत छथि | एही कालखंडमे विभिन्न दशक विभिन्न नदीक तट पर आधुनिक मानव सभ्यताक जन्म भेल | एकरा बादेसँ जाँ जीवनमे एक दिस माधुर्य,सहजता आ सुगमता आयल तां दोसर दिस कृषि विकास तथा वाणिज्य व्यवसायसँ समाजमे जटिलता आबऽ लागल जे उत्पादक संस्कृतिक प्रधान लक्षण भेल |
एही प्रकारं ३ लाख वर्ष पूर्व जे मानव प्रकृति पर अपन विजय अभियान प्रारम्भ कयने छल से ई.पूर्व ५ हजार वर्ष पूर्व क्षणकालक लेल विराम लेलक | एखनधरि ओ प्राकृतिक संगे संघर्ष कयने छल आब ओ समाजक संगे द्वन्द्वा आरम्भ करऽ जा रहल अछी | एहिठाम आबिकं मानवक अतीत गुफाक अन्धकार समाप्त होइत अछी जकरा वैज्ञानिक लोकनी भौतिक विभिन्न विज्ञानक माध्यमे पार केलनि तथा इतिहासक उषाकालक देखलानि | आब मानव विकासक लेल सभ्यता संस्कृतिक शब्द महत्वपूर्ण भऽ उठल | आब विभिन्न देशक सभ्यता संस्कृतिक विकास अपन-अपन भूगोलक आत्माक आधार पर होमऽ लागल |
इतिहासकार लोकनि विभिन्न देशक सभ्यातक काल निर्धारण सेहो कयने छथि | हुनका लोकनिक मतें क्रीट एवं योरोपक सभ्यातक जन्मकाल थिक ई.पूर्व ३ हजार वर्ष ,मिस्रक ६ हजार तथा एशिया ओ भारतक ई.पूर्व ८ हजार वर्ष पूर्व |
भारतक पाषाणकालीन सभ्यातक खोज आरम्भ भेल १८६३ ई. मे जियोलाजिकल सर्वे विभाग केर विद्वान मि.ब्रुश्फुटक प्रयासें | हुनकहि मद्रास (प्रेसिडेंसी) मे प्रस्तरक औजार तथा प्राचीनतम मानव कंकाल भेटल छल जकर विवरण प्रकाशित भेल,भारतीय इतिहासमे अनुसन्धान हलचल प्रारम्भ भेल |
हलचल भेल पुरातत्व विभागमे, ओल्डहम हैकेट तथा ब्लैंडफर्ड आदि विद्वानक खोजसँ भारतो आदिमानवक क्षेत्र मानल जाय लागल | आ उन्नैसम शताब्दिक अंत धरि मद्रास प्रेसिडेंसी, उड़ीसा,मध्य प्रदेश,उत्तर प्रदेश, तथा पंजाब आदि क्षेत्रमे पाषाणकालीन सभ्यता ताकल गेल | ई निश्चित भेल जे भारत सेहो आदि मानवक लीलाभूमि रहल अछी |
चारि-पांच लाख वर्ष पूर्व भारतोमे मानवसम प्राणिक अस्तित्व छल जकर विकास कालांतर मे आधुनिक मानवक रुपमे भेल | 40 सँ २५ हजार वर्ष पूर्व भारतोमे आधुनिक मानवक पुर्वजक ,जे त धरी बहुत अंश मे सभ्य ओ विकसित भऽ गेल छल- अस्तित्व छल
कहबाक प्रयोजन जे एशिया तथा अफ्रीका अपेक्षाकृत पहिने प्राकृतिक अनुकूलता आयल छल तं एही क्षेत्रमे मानव विकासक प्रायः समस्त सम्भावना वर्तमान छल | आ तं भारतकें आदिमानवक क्षेत्र मानव सर्वथा तर्कसंगत अछी जकर साक्ष्य सेहो प्रस्तुत अछी | ए.एल वैशम मद्रास तथा डा. राधाकुमुद मुखर्जी शिवालिक तथा सोअन मानैत छथि |
साक्ष्यक अखंडित परम्पराक अभाव पुरातत्व विभागक असमर्थता थिक,भारतीय मानव विकास परम्पराक नहि |
एखनधरि विश्वक प्राचीनतम गाम जोर्डन तटक जेरीकोंक ताकल गेल अछी जे भारत में ई.पूर्व ७ हजार वर्ष मानल गेल अछी | हमर व्यक्तिगत मान्यता अछी जे भारतमे ई.पूर्व १० हजार वर्षे पूर्वें भारतीय ग्राम बसऽ लागि गेल होयत आ से बसल होयत विन्ध्य क्षेत्रमे | कारण एही क्षेत्रमे(मध्य भारतमे) प्रथम-प्रथम एक लाख वर्ष पुरान पाथरक हथियार प्राप्त भेल अछी जे एही क्षेत्रक आवास ओ विकास सूचना दैत अछी |
१० हजार वर्ष पूर्वक भारतीय ग्रामक प्रसंगमे जी. आर. शर्माक(बेगिनिंग ऑफ़ एग्रीकल्चर ) मत उल्लेखनीय अछी जनिका ७ हजार वर्षक पुरान चाउर भेटल छलनी,जकरा तत्काल सब इतिहासकार मान्यता नहि दऽ रहल छथि | कोल्डीहबाक मुंड प्राप्तिक पश्चातो शर्माकं अविश्वसनीय मानब आश्चर्य विषय थिक |
कहबाक प्रयोजन नहि जे धानक उत्पादन, जौ आ तकर बाद गहुमक पश्चात् भेल अछी | जाँ शर्माक चाउर ई.पूर्व ७ हजार वर्षक थिक तां निश्चित रूपं एहीसँ पूर्व जौ गहुमक कृषि प्रारंभ भऽ गेल होयत |
हमर तेसर तर्क अछी जे यैह ई.पूर्व. १० हजार वर्षक समय थिक जखन समस्त विश्व मे जलवायुक भरी परिवर्तन भेल छल, भयंकर शुष्क बिहाड़ी बहल छल ,एही समय मे जलाशय अथवा नदी तट पर आवास भेल होयत | विन्ध्य क्षेत्र मे बेतवा,चम्बल,आदि नदी तट मानव ग्रामक कारण अवश्ये बनल होयत जे ई.पूर्व.८ हजार वर्ष पहिने व्यापक रूपं अवश्ये बसी गेल होयत | एही समयमे एकटा घटना आरो घटल छल,अफ्रिका दिससँ बहुत रास नीग्रोईट प्रजतिक मानव दल भारत आयल छल जाकर प्रमाण कलंतारक भारतीय मानवमे भेटैत अछी जे कारि ,छोट,तथा औंठिया केश बाला होइत छल |
जँ वामन अवतारक कल्पना आवश्यक तं से एही कालखंड घटना भऽ सकैछ | एखंधरिक अवतार तं सार्वजानिक सर्वदेशीय छल कारण ई इथोपियने प्रजाति विश्वक वमंरूप थिक जे धरतीकं नपैत भारतधरि आयल छल | बादक अवतार एकमात्र भारतीय अवतार थिक | ई अकल्पनीय नहि कारण एकर बादसें भूगोल राजनितिक दृष्टि अपन सीमारेखा प्रस्तुत करऽ लागल आ ४० करोड़ वर्ष पूर्वक एक भूखंड आई एतेकरास खंड,महादेश,देश,तथा प्रदेशमे विभाजित अछी |
कहबाक प्रयोजन जे ई.पूर्व ८ हजार वर्षक ई व्यवस्थित ग्राम योजना कालान्तरक नदी घाटी एवं धतुयुगीन सभ्यातक ग्राम पृष्टभूमि बनल जे भारत में अपन शिखर पर पहुँचके नष्ट भेल | विश्व इतिहासक क्षितिज पर अतीतमे सर्वप्रथम नदीघाटी सभ्यातक सूर्योदय भेल अछी जाकर इतिहासकार प्रागैतिहासिक संज्ञा दैत छथि |
एही संग्याक विशेषण क्षेत्र बनैत अछी सिन्धु नाडिक आधार पर सैन्धव सभ्यता, दजला आ फरात नदीक मेसोपोटामिया सभ्यता एवं नील नदीक तट पर मिस्री(अफ्रीकी) सभ्यता | ई सब सभ्यता समकालीन ठीक जाहिमे भारतीय सैन्धव सभ्यता कतिपय विकसित दृष्टि से प्राचीनतर थिक | जकर समय निर्धारणमे अनेक मत अछी, सामान्यतः इतिहासकार लोकनि ई.पूर्व ३००० वर्षसँ लऽ क १७०० ई.पूर्व धरि मानैत छथि | हमर व्यक्तिगत मत अछी जे जाहि समयमे रावीक तट पर पहिल बेर ग्राम बसल जे कालान्तारक हरप्पा भेल ओही समयसँ सैन्धव सभ्यताक आरम्भ मानक चाही अर्थात ई.पूर्व ३५०० वर्षक आसपाससँ | एकर अंत लोथलक अंतसँ मानक चाही अर्थात ई.पूर्व १५०० वर्षक आसपास | एही प्रकारें ई सभ्यता ई.पूर्व.३५०० सँ लऽ क १५०० ई.पूर्व थिक |
आरंभिक तिथि बिंदु ३५०० ई.पूर्वक प्रसंग दुई टा तथ्य उल्लेखनीय अछी | प्रथम तं सुमेरी साक्ष्य,निश्चिते ई पुरातात्विक साक्ष्य नहीं थिक जेना बादक मोहर प्राप्ति साक्ष्य प्रस्तुत साक्ष्य करैत अछी |
ओही समयमे सुमेरमे भारतक नाम डिलमुल छल | पौराणिक कथा मे (सुमेरक) ई वर्णित अछी जे महाप्लावनक पश्चात् रजा जियसूद्र एनकी देवक कृपासँ अमर हेबाक लेल डिलमुल गेल | ई महाप्लावन तथा राजा जियसूद्रक समय ई.पूर्व ३१०० वर्ष मानल जाइत अछी | एकर अर्थ भेल जे सुमेर तथा भारतक आवागमन प्रारम्भ छल आ भारतीय जलवायु उपयुक्त मानल जय लागल छल | ई आवागमन निश्चिते भारतीय व्यापारक कारने भेल होयत | जाकर उल्लेख पाछु बेबिलोनक रजा सारगन (ई.पूर्व २६०० वर्ष) सेहो करैत अछी | ई विदेश व्यापार आतंरिक विकसित व्यापारक पश्चाते भेल होयत जाकर पाछु कृषि विकासक सुदीर्घ परंपरा रहल होयत | एकर अर्थ भेल जे सैन्धव सभ्यताक आतंरिक व्यापार ई.पूर्व. ३५०० सँ पहिनही आरम्भ भऽ गेल होयत | निश्चिते ई व्यापारिक मार्ग,धातु आविष्कारसँ पूर्व थलमार्गे रहल होयत | दोसर, सुनेरी पौराणिक कथाक मान्यता थिक जे पूरबसँ कृषि सिखेबाक लेल लोक आयल छल | ई कथा ई.पूर्व ३०००क आसपास सुमेर मे प्रचलित भऽ गेल छल | ओ ‘पूब’ निश्चिते भारत रहल होयत | कारण एलम सूसा तथा ईरानक सभ्यता अपेक्षाकृत सुमेरी एवं सैन्धव सभ्यतासँ परिवर्ती थिक |
द्वितीय,पिरामिड कालक मिस्रक फेराऊनक देहक शालक कशीदा तथा मोअन जोदरोक एकता मुर्तिक शालक कशीदा मे साम्य देखिकं विद्वान लोकनि भारतसँ मिस्रक वस्त्र व्यापारक कल्पना करैत अछी |
ई सबटा तथ्य विश्वक प्राचीन सुमेरी सभ्यतासँ भारतीय सैन्धव सभ्यता प्राचीनतर थिक -ई सिद्ध करैत अछी |
कहबाक प्रयोजन नहीं जे भारत मे एकमात्र प्राचीनतर सभ्यता सैन्धवे सभ्यता नहीं थिक, दशक भीतरी भाग तथा सीमांचल पर अनेक सभ्यता छल जाहिमे झूकर अमीरी संस्कृति, नल एवं क्वेटा संस्कृति,गोयल संस्कृति, बनास संस्कृति,कायथ संस्कृति, जोरवे संस्कृति, गंगा यामुनाक मृद्भांड संस्कृति, तथा बिहारक चिरांद संस्कृति आदि प्रसिद्ध अछी |
एहिमेसँ किछु संस्कृति एहन अछी जे हरप्पो संसकृतिसँ प्राचीनतर अछी जकर व्यवस्थित कृषि ओ ग्राम व्यवस्था ई.पूर्व ५००० सँ पाछु चली जाइत अछी | एही प्रकारें ई घोषणा निर्विवाद रूपं कायल जा सकैछ जे विश्वभरिक सेमेटिक सभ्यता मे,भारतीय सभ्यता प्राचीनतम अछी | कालान्तरक भारतीय धार्मिक तथा दार्शनिक वैचारिक अनेकता ओ भिन्नता, सभ्यताक एही प्राचीनता दिस संकेत करैत अछी |
सैन्धवो सभ्यताक उत्खनन एकटा आकास्मिकते थिक | सन १९२१ ईस्वी धरि भारतक प्राचीनतम सभ्यता आर्यक वैदिके सभ्य्तांक मानल जीत छल |
सन १९२२ ईस्वी धरि सिंध प्रांतमे बौद्ध स्तूपक खोजक क्रममे राखालदास बनर्जीकं हठाट किछु प्राचीन अपरिचित मोहर भेटल | एहिने मोहर रावी तटक हड़प्पा मे सेहो भेटल |
भारतीय पुरातत्व चौंकी उठल | तकर बाद दस वर्ष धरि एही सब क्षेत्र मे उत्खनन कार्य चलैत रहल जाहिमे अग्रणी छलाह सर जान मार्शल,अर्नेस्ट मैके, काशीनाथ दीक्षित, दयाराम साहनी,एन.जी.मजूमदार,सर आरियल स्टीन,एच.हर्ग्रिव्हज,पिगट,तथा व्हीलर आदि विद्वान |
प्रकाशमे आयल जे सभ्यता,ओकरे हड़प्पा,सैन्धव,तथा द्रविड़सभ्यता कहल जाइत अछी | आब एहिमे कोनो विवाद नहीं रहल(तत्काल) जे यैह द्रविड़सभ्यता भारतक प्राचीनतम सभ्यता थिक, आर्यक वैदिक सभ्यता समकालीने सभ्यता एवं संस्कृति थिक जे एक बेर पुनः भौतिक दृष्टी से भारतकं, घुमाकं प्रायः एक हजार वर्ष पाछू लऽ आनलक | द्रविड़सभ्यता नागरिक सभ्यता छल किन्तु वैदिक सभ्यता ग्राम्य |
प्रसार तथा संस्कृति भिन्नताक कारने एही वैदिक सभ्यताक पूर्व तथा उत्तर वैदिक युग रूपमे विभाजित कायल गेल अछी | यद्यपि आर्य आगमन तथा ॠग्वेदक रचना तिथिबिन्दुक प्रसंग अनेक मतवैभिन्य अछी तथापि वैदिक सभ्यताक तिथिबिंदु आर्य आगमनक तिथिसँ अर्थात ई.पूर्व २५०० ईस्वी वर्ष सँ लऽ कें ई.पूर्व छठम शताब्दी धरि मानल जाइत अछी | हमरा मतें एही सभ्यताक अंतिम छोरबिंदु स्मृति रचनाकाल बिंदु धरि अर्थात ई.पूर्व पाँचम शताब्दी धरि मानल जेबाक चाही | कारण, वृहत्तर भारतीय समाजक जाहि किछु अंशक बौद्ध धर्म छुबियो सकल से बौद्धक जन्म्कालेंसँ नहि अपितु बुद्धक जन्मक बाद प्रायः डेढ़ सौ वर्षक पश्चाते | ईस्वी पूर्व तेसर शताब्दिक अशोकक पश्चाते बौद्ध धर्मकं राज्याश्रय सेहो भेटल तथा प्रचार तंत्र सेहो प्राप्त भेल | महावीर, बुद्ध,अजातशत्रु,तथा मगध साम्राज्यक कालसँ भारतीय इतिहास पुरातात्विक साक्ष्यक आसन पर प्रतिष्ठित भऽ जाइत अछी, सर्वमान्य होमऽ लगैत अछी | ओकर बाद अबैत अछी मौर्य, कुषाण,आ गुप्त,इतिहासक राजमार्ग पर दौड़ऽ लगैत अछी |
एही प्रकारें चारि पांच लाख वर्ष पूर्व जे भारतीय इतिहास जागल छल, ई पूर्व ३०००० वर्ष उठिक ठाड़ भऽ गेल तथा द्रविद्काल मे चलऽ लागल एवं मौर्या ओ कौटिल्य पश्चात् दौड़ऽ लागल | यैह थिक प्राचीन |
अतितक एही प्राचीन पर आधुनिक भारतकं अजेय गौरव अछी वैचारिक गरिमा पर आ सर्वोपरि गौरव अछी परम्पराक अखंडता पर |
विश्वक अन्य सभ्यता एवं संस्कृति जकां भारतक सभ्यता एवं संस्कृति कहियो समूल नष्ट नहि भेल, अदिये कालसँ अक्षुण तथा अखंडित परम्पराक रूपमे वधिर्ष्णु ओ प्रवाहमान रहल अछी | अनेक जन प्रवाहक संग अनेक संस्कृति तरंग आबैत गेल आ भारतीय सभ्यताक गंगामे समाहित होइत गेल, पवित्र बनैत गेल, पावन बनैत गेल, मान्य होइत गेल |
यैह थिक भारतीय सहिष्णुता तथा सहअस्तीत्वक भावना, जकर जड़ी एहिठामक प्राचीन भूगोल पर गड़ल अछी ,जाकर पात पल्लव मनावतांक आस्थाक छाहरी दैत रहल आ जकर सौंदर्यसुगंधी मानवमनकं निष्ठाक विमुग्धता दैत रहल |
कोनो संस्कृतिक चिंतनकेर गाम्भीर्य तथा वैविध्य ओही सभ्यताक सहअस्तित्व ओ सहिष्नुते टांक नहि प्रकट करैत अछी अपितु ओकर प्राचीनता दिस सेहो संकेत करैत अछी | संस्कृति एकटा एहन बैरोमीटर थिक जाहिसँ कोनो सभ्यताक प्राचीनताक सहजहि नापल जा सकैछ |
भारतीय सभ्यता प्राचीनमे नहि, संस्कृतक वैभवसँ सम्पन्नो अछी जकरा समकालीन भारतीय इतिहास अपन दीन हीन दृष्टिसँ मौनभाव निहारी रहल अछी |
भारतीय संस्कृतिक राजपथ पर भौगोलिक विशाल सम्पन्नता जाँ सहअस्तित्व ओ सहिष्णुताक माटी देलक तं द्रविड़ सभ्यता ओही पर पाकल ईट ओछोलक तथा वैदिक सभ्यता ओही पर वैचारिक सीमेंट दऽ कं सबकें बान्हि देलक जाहि पर अइयो भारतीय चलि रहल अछी, चलैत रहत |
भारतीय संस्कृतिक यात्रा प्रवृति मार्गक यात्रा थिक | सम्पूर्ण द्रविड़ सभ्यता प्रायः प्रवृतिमार्गीय अछी, वैदिक सभ्यताक वेद ब्राह्मन प्रवृतिमार्गी थिक, बीच मे उपनिषद आ बौद्ध निवृतिक मरुभूमि थिक पुनः
ब्रजयान तथा सहजयान प्रवृतिमुलक थिक फेर बीच मे सूफी ओ कबीरक निवृति पांतर अछी आ अंतमे पुनः प्रवृतिगामी भक्ति आन्दोलन आबी जाइत अछी जे आई धरि वर्तमान अछी | अर्थात भारतीय धर्म कहियो शुष्क कठोर नहि रहल अछी
धर्मक अर्थ एहिठाम ओ नहि थिक जे आन संस्कृति मे प्रचलित अछी | विश्वक आन-आन धर्म, कोनो ने कोनो धार्मिक ग्रन्थ पर आधारित तथा प्रचलित अछी |भारतीयक कोनो धार्मिक ग्रन्थ एही अर्थमे नहि अछी जे अछी से आचार ग्रन्थ थिक, विचार ग्रन्थ थिक अथवा साहित्य थिक | भारतक धर्म एकर कर्मे थिक |
एही सबसँ प्रकाशित होइत अछी एकटा मानवीय मूल्य , एकटा सामाजिक नैतित्कता तथा एकटा वैचारिक मान्यता | आ यैह बनैत अछी भारतीयक एकटा सनातन धर्म जे अखिल मानवताक शुभकामना थिक सामाजिक दायित्व थिक तथा ऐतिहासिक प्रयोजन थिक |
एही सभ्यता ओ संस्कृति खोज आरम्भ भेल अठारहम शताब्दीक अंतसँ जहिया डारविनक ‘जीवक उत्पत्ति’ नमक रचना प्रकाशित भेल |
प्रकाशित होमऽ लागल मानव विकासक सुदूर अतीतक अन्ध्गुफा | भूगर्भशास्त्री, न्रितत्ववेत्ता एवं प्राणीशास्त्री लोकनि सांकाक्ष भेलाह,पुरातत्व साक्ष्य समक्ष आबऽ लागल | साक्ष्य तथा अपन विचार प्रस्तुत करऽ लगलाह प्रो.ओस्बोर्न,पेंक ब्रकनर,प्रो.लीके,प्रो. ग्राहम क्लार्क,प्रो. गार्डन चाइल्ड,फैंज़ विडेनरिच,जोहम हर्जलर,डा.साईमंस,डार्ट,डा पलियानोस,डी.जे.वाईजमन,डा एस.आर.के चोपरा,प्रो डी .एन.मजुमदार,प्रो वर्न्स तथा डॉ हेटेन आदि विद्वानलोकनि |
एहि विद्वान लोकनिक दृष्टि सुदूर अतीतक अंध समुद्रमें भौतिक तत्वक रत्न सब ताकऽ लागल | बहुत रास तथ्य रत्न इतिहासक तट पर आयल जाहिमे किछु -किछु अनेकता-भिन्नता सेहो अछी | किन्तु जे किछु हो इतिहास केर पुरातात्वक पट पर क्रांति आबि गेल |
क्रांति आयल सृष्टिक उत्पत्ति सम्बन्धी विचारमें | एखन धरि एहि प्रसंगमें एकमात्र धार्मिक मत प्रचलित छल जाहिमे एहि सृष्टिक कर्ताक रुपमे इश्वरकं मान्यता प्राप्त छल | बाइबिल कहलक जे ई सृष्टि चारि हजार वर्ष पुरान अछी आ आदिमानव सीरियामें जन्म लेलक | वैदिक धर्म कहलक जे इन्द्र एहि पृथ्वीकं पानी सँ बहार केलक तथा सृष्टी आदिहीन आ अनंत अछी |
आधुनिक कालक भौतिक विज्ञान विहुंसी देलक | ओ सत्य तकबाक चेष्टा करऽ लागल |
ओ देखलक जे अनेक अरब वर्ष (लगभग साढ़े चारि अरब) पूर्व सूर्य, जे एकटा अति प्रचंड ज्वलित गैस पिंड थिक,ओहिमे भयानक हलचल भऽ रहल अछी | ओ अन्तमें नौ खंडमे विभाजित भऽ गेल | यैह भेल नवग्रह | ओहिमे भेल एकटा गृह पृथ्वी | एहि प्रकारें ई पृथ्वी साढ़े चार अरब वर्ष पुरान थिक |
एहि प्रकारे ई पृथ्वी,ओही सूर्यक पुत्री थिक जे अपन पितासँ ९३ करोड़ मील नीचा आबिकं अपन पिताक सम्मानमे २३.१/२ डिग्री झुकीकं प्रति सेकेण्ड प्रति हजार मीलक गतिमें अपन कक्ष पर घुमैत एकटा दुर्जेय आकर्षण मे अपन पिता, सूर्यक परिक्रमा करैत रहैत अछी, अपन २५ हजार मीलक गोल शरीर एवं ८ हजार मीलक अपन व्यास बाहीं नेने | पुत्रीसँ पिता महान अछि, १०८ गुना महान अर्थात ८ लाख ६४ हजार मील | पृथ्विक दोसर बहिनी चन्द्रमा २ लाख ३६ हजार मील दूर पर रहैत अछी |
साढ़े चारि सौ कड़ोर वर्ष पूर्व ई पृथ्वि अपन अस्तित्व आबि गेल छल | किन्तु छल भयंकर तप्त रूपमे| लाखो वर्ष मे निरंतर वर्षाक कारणे ई शीतल भेल तथा जीव जन्मक लेल उपयुक्त बनी सकल |
साढ़े तीन सै करोड़ वर्ष पूर्व पृथ्वी पर आदिम जीवक जन्म होमऽ लागि गेल छल जे रीढ़हीन जलीय जीव छलैक | जहिना ई पृथ्वी गतिमान छल तहिना एकर जीव विकास गतिमान रहलै |
गतिमान रहलै पृथ्वीक जलवायु | ओही जलवायुक संग अभियोजनशीलता जीवक प्रधान रक्षक भेलैक | कालांतर मे मत्स्य प्रकारक जीवक उद्भव भेलैक | भारतीय अवतारवादक मत्श्यअवतार वैज्ञानिक दृष्टि ५० करोड़ वर्ष पूर्व घटित भेल छल |
आईसँ ४० करोड़ वर्ष पूर्व समस्त धरती एक्के भूखंड छल, आधुनिक महादेश योरोप, अफ्रीका,एशिया,अमेरिका तथा आस्ट्रेलिया एक छल, स्वतंत्र एकाइक जन्म नहीं भेल छल | आस्ट्रेलिया दक्षिणी अमेरिका ,अफ्रीका तथा भारतक दक्षिणी पठार बहुत बाद मे अलग भेल | बहुत दिन धरि संगे रहल | तं जीव ओ उदभिजमे साम्य अछी |
संग संग रही प्रकृतिक अनेक परिवर्तनक साक्षी भू | अनेक भू -परिवर्तन तथा जलवायु परिवर्तन होइत रहल | घास – सेमारिक विकास वनस्पति रूपमे होमऽ लागल |
२५ सँ ५ करोड़ वर्ष पूर्वक बीच पृथ्वी पर अनेक महान परिवर्तन सब भेल, भूतलक हेरफेर भेल , जल-थलक विभाजन भेल | तापमान अनुकूल भेल तथा जल एवं थल पर संयुक्त रूपं रहऽ बाला जीव सबहक जन्म ओ विकास प्रारंभ भेल एहिमे किछु प्रकारक जीव प्रमुख थिक | कछप अवतार एहि कालखंड घटना मानक चाही |
१५ करोड़ वर्ष पूर्वक पश्चात् सरीसृप जीवक जन्म होमऽ लागल जे मुख्यतः धरती पर निवास करैत छल | एहि प्रकारक जीवमे सर्प प्रधान थिक | तं शेषनाग अवतारक कल्पना केर आधार एहि कालखंडमे भऽ सकैछ
५ करोड़ वर्ष पूर्वक पश्चात् ई पृथ्वी प्राकृतिक मनोरम प्रांगन बनऽ लागल | तापमानमे अनुकूलता वृद्धि भेल तथा आकाश मे पक्षी एवं धरती पर स्तनपायी जीवक जन्म होमऽ लागल | पृथ्वी पर निरंतर जलवायुक अनुकूल परिवर्तन भऽ रहल छल | एही समय में गाछ पर चढ़ऽ बाला प्राणी के विकास भेल आ हाथक विकास एकटा विशेष महत्वपूर्ण अंगक रूप में होमय लागल |
५० लाख वर्ष पूर्व ओही स्तनपायी जीव, वानर,गोरिल्ला तथा चिम्पांजी जे हाथक प्रयोग सिमित रूप में प्रारंभ कऽ देने छल- जाहिसँ मानवसम प्राणीक विकास प्रक्रिया प्रारम्भ भेल | एही नवीन प्राणीमें मष्तिस्क केर अस्तीत्वक आभास प्रकट होमऽ लागल |
वैज्ञानिक लोकनिक मान्यता अछी जे १० लाख वर्ष पूर्व प्रकृति में महान परिवर्तन भेल |जलवायु अपेक्षाकृत अधिक उपयुक्त तथा सरस भेल एवं मानव विकास सुगम ओ तीव्र भेल | नरसिंह अवतारक यैह कालखंड मानल जायत|
विश्वक क्षितिज पर चारि-पांच लाख वर्ष पूर्व मानवसम प्राणी प्रकट भेल जे विभिन्न भू-छेत्रमें अपन लीला आरम्भ कऽ देलक | विभिन्न क्षेत्रक एहि प्राणीमें विभिन्नता छल जे कालांतरक प्रजातिकँ जन्म देलक |एकरहि जावा मानव तथा प्रोकोंसुल आदि कहल जाइत अछी | एहि प्राणी में भाषाक सर्वथा अभाव छल,मात्र कठोर कर्कश रूपं चिचिया सकैत छल | किन्तु ई हाथक व्यवहार पाथर फेकिकँ शिकार मारबाक रूपमें करऽ लागि गेल छल जाहिमे मष्तिस्क सेहो संग दैत छल |
एहि युगक हाथ तथा हथियार मानव सभ्यताक इतिहासक एकटा प्रथम क्रन्तिकारी घटना थिक | यैह दुनु वस्तु एहि प्राणी के एकटा संस्कृति देलक, संग्राहक संस्कृति जे कालांतरक पशुपालन युग धरि अर्थात ई.पूर्व १० हजार वर्ष पूर्व धरि चलैत रहल |
भुगार्भ्शात्री लोकनिक मान्यता अची जे एही धरती पर कम सँ कम चरि बेर हिमपात अवश्ये भेल | प्रथम भेल ६ लाख वर्ष पूर्व तथा अंतिम भेल ५० हजार वर्ष पूर्व | एही कारने भूतलक जलवायुमे बहुत परिवर्तन आयल,परिवर्तन जीव-जगतमे सेहो भेल | जीव-जंतु तथा स्तनधारी प्राणीकं अपन अस्तित्व लेल अनेक दुष्कर संघर्ष करऽ पड़ल | जे संघर्ष नहीं कऽ सकल ओ समाप्त भेल तथा अनेक संघर्षशील प्राणीक ओ विकास भेल | अनेक प्राचीन जीव समाप्त तथा नवीनक,जन्मग्रहण भेल |
वैज्ञानिक लोकनिक मतें २ लाखसँ लऽ कऽ ५० हजार वर्ष पूर्वक बीच आधुनिक मानवक पूर्वज अपन आधुनिक अस्तित्वमे आबि गेल | आ ई पूर्व ३० हजार वर्षक आसपास आधुनिक मानव गाछक ऊपर अथवा तऽरमे रहब छोड़ी खोहमे आबिकं रहऽ लागल | आब आधुनिक मानव अधिक सुकुमार होमऽ लागल | ओकर सुकुमारताकं प्रोत्साहित केलक प्रकृति जे बहुत अधिक अनुकूल भऽ गेल छल | जीवनक कठोरता समाप्त भऽ रहल छल | ई खोह ओकरा आरो विलासप्रिय बनबऽ लागल|
मानव जीवनक एही कालखंड सर्वाधिक महत्वपूर्ण घटना थिक ‘हाथ आ माथ’क संग | मष्तिस्कक ततेक विकास भऽ गेल छल जे एहिप्रकारक मानव प्राणीक एकमात्र विशेषता छल हाथ,जे मथक आदेश पर नाचऽ लागल | मानव सभ्यातक इतिहासक ई दोसर महत्वपूर्ण क्रांति छल |मानव मन एकर बादसें जटिल होमऽ लागल |
यैह जटिलता सर्वप्रथम एकरा एकटा समाजमे रहबाक प्रेरणा देलक | एही समयसँ मनुष्य एकटा सामाजिक प्राणी भेल | मात्र एकटा समूहमे रहिकें अपन भोजनक संग्रह लेल घुमैत रहब कार्य भेल, देह पर एखनधरी वस्त्र नहीं आयल छल | मौलिक आवश्यकतामे प्रथम भेल भोजन तखन आवास,सर्वप्रथम एही दुनूक व्यवस्था मनुष्य कलक | वस्त्रक अनुभूति ताधरी नहीं भेल छल | प्रथम-प्रथम हथियार निर्माण दिस मनुष्यक ध्यान गेल छल | हथियार होइत छल पाथरक |
पाथरक एही हथियार निर्माणक आधार पर प्रो.गार्डन चाइल्ड आदिम मानव सभ्यताक विकासकें तीन पाषाणकालमे विभाजित कायल जे सामान्यतः ३ लाख वर्षसँ लऽ कऽ ८ हजार ई.पूर्व धरिक कालखंड थिक | मानव हथियार निर्माण मे निरंतर विकास होइत गेल जे सुविधा एवं उपयोगिता दिस अग्रसर भेल |
ई.पूर्व १५ हजार वर्षक पश्चात् हथियारनिर्माणमे सूक्ष्मता तथा शिल्पक प्रवेश भेल | एही समयक तेसर क्रांति थिक आगिक अविष्कार अर्थात आगिक व्यव्हार | आगि मानव जीवनमे क्रांति आनि देलक | एखन धरि जे कांच मांस खाइत छल आब पका,झरकांक खाय लागल | हिंसक वन्यपशुक भयसँ जीवन आतंकित रहैत छल,आगि ताहिसँ रक्षा केलक | एखनधरि खोहक मुखंक पाथर जमाकऽ संकीर्ण बनबैत छल जे आक्रामक वन्यपशु प्रवेश सहज नहीं होइक,आब मुहं पर आगि जरबऽ लागल | एखन धरि पशु जकां रातिकं पानी नहीं पिबैत छल आब रातियोंकं काष्ठाग्नी लऽ कें जलाशय धरि वन्यपशुसँ निर्भीक भऽ कं जाय लागल, पानि पीबऽ लागल | आगिसँ जीवन सुखद भेल,निर्भीक भेल | आब ओ वस्त्रक रुपमे अपन नाग्न्ताक झांपऽ लेल वृक्ष छाल,पात,लत्ती आदिक व्यव्हार करऽ लागल | ओ गाछक फल सेहो खाइत छल आ धरतीक अन्य जीव मरीकं सेहो |
शिकार ओ सामान्यतः समुहेमे रहीकें करैत छल | ई सामूहिकता ओकर सामाजिक जीवनक प्रथम लक्षण थिक | तथापि ओकर जीवन पद्धति क्रूर,कठोर ओ बर्बर छल | ओ दल बनाक घुमैत छल तथा क्षेत्र विशेषमे वन्य पशुक आभाव भेला पर अन्य क्षेत्र दिस ससर जाइत छल | संग्राहक भूगोल सर्वथा स्वाधीन छल
एहि संग्राहक संस्कृतिक एकटा प्रमुख विशेषता छल गुफाक अनुकरण पर गृह बनेबाक प्रवृतिक जन्म | जन्म भेल स्वर ध्वनिक | यद्यपि एखनधरि भाषा नहि बनल छल किन्तु पशु ध्वनि आधार पर किछु शब्द अवश्ये बनि गेल होयत | मष्तिस्कक विकासक सङहि अभिव्यक्ति आकुलता सेहो बढल होयत जे संभवतः संकेत अभिनयक माध्यमे पूर्ण होयत|वैज्ञानिक लोकनिक मत अछी जे ई.पूर्व १० हजार वर्ष समस्त विश्व में जलवायुक भारी परिवर्तन भेल,अनेक गर्म ओ शुष्क बिहाड़ी बहल | अनेक जीव-जंतुक एही कारणे क्षेत्र परिवर्तन भेल,वृहत स्टार पर मनुष्योक आवास परिवर्तन भेल | सामान्यतः आगिक आविष्कारक पश्चातें मानव समाज पशुपालनक दिशा में अग्रसर भऽ रहल छल |
पशुपालनक भाव मनुष्यक भविष्य चिंताक कारणे भेल छल | आ यैह भविष्य चिंता ओकरा संग्राहक संस्कृतिसँ उत्पादन संस्कृति दिस ठेलि रहल छल | आब ओ अस्थायी ढंगे सामूहिक रूपं गृह बनाक रहब सीखि रहल छल | वन्य बीज जे कालान्तरक अन्न थिक,मानव हाथक प्रतीक्षा कऽ रहल छल | नदी तटक आवास व्यवस्था आकर्षित कऽ रहल छल |
आकर्षित भऽ रहल छल अपन मृत पूर्वजक प्रति | ओकरामें एकता पूजाभाव जागृत भऽ रहल छल | प्रकृतिक विभिन्न रूप जे ओकरा लेल उपयोगी भऽ रहल छल अथवा जकरासँ ओ भयभीत होइत छल ,केर प्रति पूजाभाव स्वीकृत भऽ रहल छल जाहिमे गाछ,पशु आ नदी मुख्या अछी |
समूह समाज मत्रिसत्तात्मक छल | नर आ नारीक अतिरिक्त आ कोनो सम्बन्ध नहीं भेल छल,एही दृष्टिञ॓ मनुष्य पशुवते छल |
मनुष्यक पशुवत जीवनमे परिवर्तन आयल ई.पूर्व ८ हजार वर्षक नवीन पाषाणकालक पश्चात् जखन समाज संग्राहक संस्कृतिसँ उत्पादक संस्कृतिमें प्रवेश केलक | एही कालमे पशुपालन अपन मध्य चरणमे आयल अर्थात लोक पशुसँ मांसक अतिरिक्त दूध-दही सेहो प्राप्त करऽ लागल तथा वन्य बीजकं घरक निकट लगाकं कृषि दिस उन्मुक्ख भेल | आब मानव समाज मात्र संग्राहक नहीं रहल ओ उत्पादक बनी गेल | अन्न उत्पादन समाजमे महान क्रांति आनि देलक |
आब गाम बसऽ लागल | आरंभिक गाम बसल गोलाकारमे | लोक गाम घर लग फलद गाछ लगबऽ लागल जे कालान्तरक कलमबाग भेल | लोक थोपि-थापिक माटिक बासन बनबऽ लागल | सम्पूर्ण गाछक पाथरेक औजारसँ खोधि-खाधीकं नाहो बनबऽ लागी गेल
समाज जे असीमित सामुहिकताक छल तकरा कृषि आबिकं सीमित सामूहिकता दिस प्रेरित केलक | आ यैह प्रवृत्ति कालान्तारक परिवारकं जन्म देलक |
परिवारक जन्म भेल नदीघाटी तथा धातुयुगसँ जकरा इतिहासकार लोकनि, ई.पूर्व ५ हजार वर्षसँ मनेत छथि | एही कालखंडमे विभिन्न दशक विभिन्न नदीक तट पर आधुनिक मानव सभ्यताक जन्म भेल | एकरा बादेसँ जाँ जीवनमे एक दिस माधुर्य,सहजता आ सुगमता आयल तां दोसर दिस कृषि विकास तथा वाणिज्य व्यवसायसँ समाजमे जटिलता आबऽ लागल जे उत्पादक संस्कृतिक प्रधान लक्षण भेल |
एही प्रकारं ३ लाख वर्ष पूर्व जे मानव प्रकृति पर अपन विजय अभियान प्रारम्भ कयने छल से ई.पूर्व ५ हजार वर्ष पूर्व क्षणकालक लेल विराम लेलक | एखनधरि ओ प्राकृतिक संगे संघर्ष कयने छल आब ओ समाजक संगे द्वन्द्वा आरम्भ करऽ जा रहल अछी | एहिठाम आबिकं मानवक अतीत गुफाक अन्धकार समाप्त होइत अछी जकरा वैज्ञानिक लोकनी भौतिक विभिन्न विज्ञानक माध्यमे पार केलनि तथा इतिहासक उषाकालक देखलानि | आब मानव विकासक लेल सभ्यता संस्कृतिक शब्द महत्वपूर्ण भऽ उठल | आब विभिन्न देशक सभ्यता संस्कृतिक विकास अपन-अपन भूगोलक आत्माक आधार पर होमऽ लागल |
इतिहासकार लोकनि विभिन्न देशक सभ्यातक काल निर्धारण सेहो कयने छथि | हुनका लोकनिक मतें क्रीट एवं योरोपक सभ्यातक जन्मकाल थिक ई.पूर्व ३ हजार वर्ष ,मिस्रक ६ हजार तथा एशिया ओ भारतक ई.पूर्व ८ हजार वर्ष पूर्व |
भारतक पाषाणकालीन सभ्यातक खोज आरम्भ भेल १८६३ ई. मे जियोलाजिकल सर्वे विभाग केर विद्वान मि.ब्रुश्फुटक प्रयासें | हुनकहि मद्रास (प्रेसिडेंसी) मे प्रस्तरक औजार तथा प्राचीनतम मानव कंकाल भेटल छल जकर विवरण प्रकाशित भेल,भारतीय इतिहासमे अनुसन्धान हलचल प्रारम्भ भेल |
हलचल भेल पुरातत्व विभागमे, ओल्डहम हैकेट तथा ब्लैंडफर्ड आदि विद्वानक खोजसँ भारतो आदिमानवक क्षेत्र मानल जाय लागल | आ उन्नैसम शताब्दिक अंत धरि मद्रास प्रेसिडेंसी, उड़ीसा,मध्य प्रदेश,उत्तर प्रदेश, तथा पंजाब आदि क्षेत्रमे पाषाणकालीन सभ्यता ताकल गेल | ई निश्चित भेल जे भारत सेहो आदि मानवक लीलाभूमि रहल अछी |
चारि-पांच लाख वर्ष पूर्व भारतोमे मानवसम प्राणिक अस्तित्व छल जकर विकास कालांतर मे आधुनिक मानवक रुपमे भेल | 40 सँ २५ हजार वर्ष पूर्व भारतोमे आधुनिक मानवक पुर्वजक ,जे त धरी बहुत अंश मे सभ्य ओ विकसित भऽ गेल छल- अस्तित्व छल
कहबाक प्रयोजन जे एशिया तथा अफ्रीका अपेक्षाकृत पहिने प्राकृतिक अनुकूलता आयल छल तं एही क्षेत्रमे मानव विकासक प्रायः समस्त सम्भावना वर्तमान छल | आ तं भारतकें आदिमानवक क्षेत्र मानव सर्वथा तर्कसंगत अछी जकर साक्ष्य सेहो प्रस्तुत अछी | ए.एल वैशम मद्रास तथा डा. राधाकुमुद मुखर्जी शिवालिक तथा सोअन मानैत छथि |
साक्ष्यक अखंडित परम्पराक अभाव पुरातत्व विभागक असमर्थता थिक,भारतीय मानव विकास परम्पराक नहि |
एखनधरि विश्वक प्राचीनतम गाम जोर्डन तटक जेरीकोंक ताकल गेल अछी जे भारत में ई.पूर्व ७ हजार वर्ष मानल गेल अछी | हमर व्यक्तिगत मान्यता अछी जे भारतमे ई.पूर्व १० हजार वर्षे पूर्वें भारतीय ग्राम बसऽ लागि गेल होयत आ से बसल होयत विन्ध्य क्षेत्रमे | कारण एही क्षेत्रमे(मध्य भारतमे) प्रथम-प्रथम एक लाख वर्ष पुरान पाथरक हथियार प्राप्त भेल अछी जे एही क्षेत्रक आवास ओ विकास सूचना दैत अछी |
१० हजार वर्ष पूर्वक भारतीय ग्रामक प्रसंगमे जी. आर. शर्माक(बेगिनिंग ऑफ़ एग्रीकल्चर ) मत उल्लेखनीय अछी जनिका ७ हजार वर्षक पुरान चाउर भेटल छलनी,जकरा तत्काल सब इतिहासकार मान्यता नहि दऽ रहल छथि | कोल्डीहबाक मुंड प्राप्तिक पश्चातो शर्माकं अविश्वसनीय मानब आश्चर्य विषय थिक |
कहबाक प्रयोजन नहि जे धानक उत्पादन, जौ आ तकर बाद गहुमक पश्चात् भेल अछी | जाँ शर्माक चाउर ई.पूर्व ७ हजार वर्षक थिक तां निश्चित रूपं एहीसँ पूर्व जौ गहुमक कृषि प्रारंभ भऽ गेल होयत |
हमर तेसर तर्क अछी जे यैह ई.पूर्व. १० हजार वर्षक समय थिक जखन समस्त विश्व मे जलवायुक भरी परिवर्तन भेल छल, भयंकर शुष्क बिहाड़ी बहल छल ,एही समय मे जलाशय अथवा नदी तट पर आवास भेल होयत | विन्ध्य क्षेत्र मे बेतवा,चम्बल,आदि नदी तट मानव ग्रामक कारण अवश्ये बनल होयत जे ई.पूर्व.८ हजार वर्ष पहिने व्यापक रूपं अवश्ये बसी गेल होयत | एही समयमे एकटा घटना आरो घटल छल,अफ्रिका दिससँ बहुत रास नीग्रोईट प्रजतिक मानव दल भारत आयल छल जाकर प्रमाण कलंतारक भारतीय मानवमे भेटैत अछी जे कारि ,छोट,तथा औंठिया केश बाला होइत छल |
जँ वामन अवतारक कल्पना आवश्यक तं से एही कालखंड घटना भऽ सकैछ | एखंधरिक अवतार तं सार्वजानिक सर्वदेशीय छल कारण ई इथोपियने प्रजाति विश्वक वमंरूप थिक जे धरतीकं नपैत भारतधरि आयल छल | बादक अवतार एकमात्र भारतीय अवतार थिक | ई अकल्पनीय नहि कारण एकर बादसें भूगोल राजनितिक दृष्टि अपन सीमारेखा प्रस्तुत करऽ लागल आ ४० करोड़ वर्ष पूर्वक एक भूखंड आई एतेकरास खंड,महादेश,देश,तथा प्रदेशमे विभाजित अछी |
कहबाक प्रयोजन जे ई.पूर्व ८ हजार वर्षक ई व्यवस्थित ग्राम योजना कालान्तरक नदी घाटी एवं धतुयुगीन सभ्यातक ग्राम पृष्टभूमि बनल जे भारत में अपन शिखर पर पहुँचके नष्ट भेल | विश्व इतिहासक क्षितिज पर अतीतमे सर्वप्रथम नदीघाटी सभ्यातक सूर्योदय भेल अछी जाकर इतिहासकार प्रागैतिहासिक संज्ञा दैत छथि |
एही संग्याक विशेषण क्षेत्र बनैत अछी सिन्धु नाडिक आधार पर सैन्धव सभ्यता, दजला आ फरात नदीक मेसोपोटामिया सभ्यता एवं नील नदीक तट पर मिस्री(अफ्रीकी) सभ्यता | ई सब सभ्यता समकालीन ठीक जाहिमे भारतीय सैन्धव सभ्यता कतिपय विकसित दृष्टि से प्राचीनतर थिक | जकर समय निर्धारणमे अनेक मत अछी, सामान्यतः इतिहासकार लोकनि ई.पूर्व ३००० वर्षसँ लऽ क १७०० ई.पूर्व धरि मानैत छथि | हमर व्यक्तिगत मत अछी जे जाहि समयमे रावीक तट पर पहिल बेर ग्राम बसल जे कालान्तारक हरप्पा भेल ओही समयसँ सैन्धव सभ्यताक आरम्भ मानक चाही अर्थात ई.पूर्व ३५०० वर्षक आसपाससँ | एकर अंत लोथलक अंतसँ मानक चाही अर्थात ई.पूर्व १५०० वर्षक आसपास | एही प्रकारें ई सभ्यता ई.पूर्व.३५०० सँ लऽ क १५०० ई.पूर्व थिक |
आरंभिक तिथि बिंदु ३५०० ई.पूर्वक प्रसंग दुई टा तथ्य उल्लेखनीय अछी | प्रथम तं सुमेरी साक्ष्य,निश्चिते ई पुरातात्विक साक्ष्य नहीं थिक जेना बादक मोहर प्राप्ति साक्ष्य प्रस्तुत साक्ष्य करैत अछी |
ओही समयमे सुमेरमे भारतक नाम डिलमुल छल | पौराणिक कथा मे (सुमेरक) ई वर्णित अछी जे महाप्लावनक पश्चात् रजा जियसूद्र एनकी देवक कृपासँ अमर हेबाक लेल डिलमुल गेल | ई महाप्लावन तथा राजा जियसूद्रक समय ई.पूर्व ३१०० वर्ष मानल जाइत अछी | एकर अर्थ भेल जे सुमेर तथा भारतक आवागमन प्रारम्भ छल आ भारतीय जलवायु उपयुक्त मानल जय लागल छल | ई आवागमन निश्चिते भारतीय व्यापारक कारने भेल होयत | जाकर उल्लेख पाछु बेबिलोनक रजा सारगन (ई.पूर्व २६०० वर्ष) सेहो करैत अछी | ई विदेश व्यापार आतंरिक विकसित व्यापारक पश्चाते भेल होयत जाकर पाछु कृषि विकासक सुदीर्घ परंपरा रहल होयत | एकर अर्थ भेल जे सैन्धव सभ्यताक आतंरिक व्यापार ई.पूर्व. ३५०० सँ पहिनही आरम्भ भऽ गेल होयत | निश्चिते ई व्यापारिक मार्ग,धातु आविष्कारसँ पूर्व थलमार्गे रहल होयत | दोसर, सुनेरी पौराणिक कथाक मान्यता थिक जे पूरबसँ कृषि सिखेबाक लेल लोक आयल छल | ई कथा ई.पूर्व ३०००क आसपास सुमेर मे प्रचलित भऽ गेल छल | ओ ‘पूब’ निश्चिते भारत रहल होयत | कारण एलम सूसा तथा ईरानक सभ्यता अपेक्षाकृत सुमेरी एवं सैन्धव सभ्यतासँ परिवर्ती थिक |
द्वितीय,पिरामिड कालक मिस्रक फेराऊनक देहक शालक कशीदा तथा मोअन जोदरोक एकता मुर्तिक शालक कशीदा मे साम्य देखिकं विद्वान लोकनि भारतसँ मिस्रक वस्त्र व्यापारक कल्पना करैत अछी |
ई सबटा तथ्य विश्वक प्राचीन सुमेरी सभ्यतासँ भारतीय सैन्धव सभ्यता प्राचीनतर थिक -ई सिद्ध करैत अछी |
कहबाक प्रयोजन नहीं जे भारत मे एकमात्र प्राचीनतर सभ्यता सैन्धवे सभ्यता नहीं थिक, दशक भीतरी भाग तथा सीमांचल पर अनेक सभ्यता छल जाहिमे झूकर अमीरी संस्कृति, नल एवं क्वेटा संस्कृति,गोयल संस्कृति, बनास संस्कृति,कायथ संस्कृति, जोरवे संस्कृति, गंगा यामुनाक मृद्भांड संस्कृति, तथा बिहारक चिरांद संस्कृति आदि प्रसिद्ध अछी |
एहिमेसँ किछु संस्कृति एहन अछी जे हरप्पो संसकृतिसँ प्राचीनतर अछी जकर व्यवस्थित कृषि ओ ग्राम व्यवस्था ई.पूर्व ५००० सँ पाछु चली जाइत अछी | एही प्रकारें ई घोषणा निर्विवाद रूपं कायल जा सकैछ जे विश्वभरिक सेमेटिक सभ्यता मे,भारतीय सभ्यता प्राचीनतम अछी | कालान्तरक भारतीय धार्मिक तथा दार्शनिक वैचारिक अनेकता ओ भिन्नता, सभ्यताक एही प्राचीनता दिस संकेत करैत अछी |
सैन्धवो सभ्यताक उत्खनन एकटा आकास्मिकते थिक | सन १९२१ ईस्वी धरि भारतक प्राचीनतम सभ्यता आर्यक वैदिके सभ्य्तांक मानल जीत छल |
सन १९२२ ईस्वी धरि सिंध प्रांतमे बौद्ध स्तूपक खोजक क्रममे राखालदास बनर्जीकं हठाट किछु प्राचीन अपरिचित मोहर भेटल | एहिने मोहर रावी तटक हड़प्पा मे सेहो भेटल |
भारतीय पुरातत्व चौंकी उठल | तकर बाद दस वर्ष धरि एही सब क्षेत्र मे उत्खनन कार्य चलैत रहल जाहिमे अग्रणी छलाह सर जान मार्शल,अर्नेस्ट मैके, काशीनाथ दीक्षित, दयाराम साहनी,एन.जी.मजूमदार,सर आरियल स्टीन,एच.हर्ग्रिव्हज,पिगट,तथा व्हीलर आदि विद्वान |
प्रकाशमे आयल जे सभ्यता,ओकरे हड़प्पा,सैन्धव,तथा द्रविड़सभ्यता कहल जाइत अछी | आब एहिमे कोनो विवाद नहीं रहल(तत्काल) जे यैह द्रविड़सभ्यता भारतक प्राचीनतम सभ्यता थिक, आर्यक वैदिक सभ्यता समकालीने सभ्यता एवं संस्कृति थिक जे एक बेर पुनः भौतिक दृष्टी से भारतकं, घुमाकं प्रायः एक हजार वर्ष पाछू लऽ आनलक | द्रविड़सभ्यता नागरिक सभ्यता छल किन्तु वैदिक सभ्यता ग्राम्य |
प्रसार तथा संस्कृति भिन्नताक कारने एही वैदिक सभ्यताक पूर्व तथा उत्तर वैदिक युग रूपमे विभाजित कायल गेल अछी | यद्यपि आर्य आगमन तथा ॠग्वेदक रचना तिथिबिन्दुक प्रसंग अनेक मतवैभिन्य अछी तथापि वैदिक सभ्यताक तिथिबिंदु आर्य आगमनक तिथिसँ अर्थात ई.पूर्व २५०० ईस्वी वर्ष सँ लऽ कें ई.पूर्व छठम शताब्दी धरि मानल जाइत अछी | हमरा मतें एही सभ्यताक अंतिम छोरबिंदु स्मृति रचनाकाल बिंदु धरि अर्थात ई.पूर्व पाँचम शताब्दी धरि मानल जेबाक चाही | कारण, वृहत्तर भारतीय समाजक जाहि किछु अंशक बौद्ध धर्म छुबियो सकल से बौद्धक जन्म्कालेंसँ नहि अपितु बुद्धक जन्मक बाद प्रायः डेढ़ सौ वर्षक पश्चाते | ईस्वी पूर्व तेसर शताब्दिक अशोकक पश्चाते बौद्ध धर्मकं राज्याश्रय सेहो भेटल तथा प्रचार तंत्र सेहो प्राप्त भेल | महावीर, बुद्ध,अजातशत्रु,तथा मगध साम्राज्यक कालसँ भारतीय इतिहास पुरातात्विक साक्ष्यक आसन पर प्रतिष्ठित भऽ जाइत अछी, सर्वमान्य होमऽ लगैत अछी | ओकर बाद अबैत अछी मौर्य, कुषाण,आ गुप्त,इतिहासक राजमार्ग पर दौड़ऽ लगैत अछी |
एही प्रकारें चारि पांच लाख वर्ष पूर्व जे भारतीय इतिहास जागल छल, ई पूर्व ३०००० वर्ष उठिक ठाड़ भऽ गेल तथा द्रविद्काल मे चलऽ लागल एवं मौर्या ओ कौटिल्य पश्चात् दौड़ऽ लागल | यैह थिक प्राचीन |
अतितक एही प्राचीन पर आधुनिक भारतकं अजेय गौरव अछी वैचारिक गरिमा पर आ सर्वोपरि गौरव अछी परम्पराक अखंडता पर |
विश्वक अन्य सभ्यता एवं संस्कृति जकां भारतक सभ्यता एवं संस्कृति कहियो समूल नष्ट नहि भेल, अदिये कालसँ अक्षुण तथा अखंडित परम्पराक रूपमे वधिर्ष्णु ओ प्रवाहमान रहल अछी | अनेक जन प्रवाहक संग अनेक संस्कृति तरंग आबैत गेल आ भारतीय सभ्यताक गंगामे समाहित होइत गेल, पवित्र बनैत गेल, पावन बनैत गेल, मान्य होइत गेल |
यैह थिक भारतीय सहिष्णुता तथा सहअस्तीत्वक भावना, जकर जड़ी एहिठामक प्राचीन भूगोल पर गड़ल अछी ,जाकर पात पल्लव मनावतांक आस्थाक छाहरी दैत रहल आ जकर सौंदर्यसुगंधी मानवमनकं निष्ठाक विमुग्धता दैत रहल |
कोनो संस्कृतिक चिंतनकेर गाम्भीर्य तथा वैविध्य ओही सभ्यताक सहअस्तित्व ओ सहिष्नुते टांक नहि प्रकट करैत अछी अपितु ओकर प्राचीनता दिस सेहो संकेत करैत अछी | संस्कृति एकटा एहन बैरोमीटर थिक जाहिसँ कोनो सभ्यताक प्राचीनताक सहजहि नापल जा सकैछ |
भारतीय सभ्यता प्राचीनमे नहि, संस्कृतक वैभवसँ सम्पन्नो अछी जकरा समकालीन भारतीय इतिहास अपन दीन हीन दृष्टिसँ मौनभाव निहारी रहल अछी |
भारतीय संस्कृतिक राजपथ पर भौगोलिक विशाल सम्पन्नता जाँ सहअस्तित्व ओ सहिष्णुताक माटी देलक तं द्रविड़ सभ्यता ओही पर पाकल ईट ओछोलक तथा वैदिक सभ्यता ओही पर वैचारिक सीमेंट दऽ कं सबकें बान्हि देलक जाहि पर अइयो भारतीय चलि रहल अछी, चलैत रहत |
भारतीय संस्कृतिक यात्रा प्रवृति मार्गक यात्रा थिक | सम्पूर्ण द्रविड़ सभ्यता प्रायः प्रवृतिमार्गीय अछी, वैदिक सभ्यताक वेद ब्राह्मन प्रवृतिमार्गी थिक, बीच मे उपनिषद आ बौद्ध निवृतिक मरुभूमि थिक पुनः
ब्रजयान तथा सहजयान प्रवृतिमुलक थिक फेर बीच मे सूफी ओ कबीरक निवृति पांतर अछी आ अंतमे पुनः प्रवृतिगामी भक्ति आन्दोलन आबी जाइत अछी जे आई धरि वर्तमान अछी | अर्थात भारतीय धर्म कहियो शुष्क कठोर नहि रहल अछी
धर्मक अर्थ एहिठाम ओ नहि थिक जे आन संस्कृति मे प्रचलित अछी | विश्वक आन-आन धर्म, कोनो ने कोनो धार्मिक ग्रन्थ पर आधारित तथा प्रचलित अछी |भारतीयक कोनो धार्मिक ग्रन्थ एही अर्थमे नहि अछी जे अछी से आचार ग्रन्थ थिक, विचार ग्रन्थ थिक अथवा साहित्य थिक | भारतक धर्म एकर कर्मे थिक |
एही सबसँ प्रकाशित होइत अछी एकटा मानवीय मूल्य , एकटा सामाजिक नैतित्कता तथा एकटा वैचारिक मान्यता | आ यैह बनैत अछी भारतीयक एकटा सनातन धर्म जे अखिल मानवताक शुभकामना थिक सामाजिक दायित्व थिक तथा ऐतिहासिक प्रयोजन थिक |


text:
विलासपुर मन्दिर
विलासपुर भैरव मन्दिर' दैलेख जिलाकs एक प्रसिद्ध मन्दिर छी। इ मन्दिर दैलेख जिलाकs सदरमुकाम नारायण नगरपालिका अन्तर्गत रहल विलासपुर डाँडामे अवस्थित अछि। इ मन्दिरक दोसर नाम विलासपुर बटुक भैरव सहो कहल जाइत अछि । बाइस राज्य कालमे खस राजा विलासपुरक राजासभ द्वारा कुल देवताकs रुपमे पूजा करsक प्रचलनमे लाबलासं इ मन्दिरकs बहुत महत्व मानल जाइत अछि।
मन्दिरक स्थापना[सम्पादन करी]
विलासपुर मन्दिरक स्थापनाकs बारेमs अखन धरि कोनो ठोस प्रमाण उपलब्ध नै भsसकल अछि।
महत्व[सम्पादन करी]
मुख्य पूजा[सम्पादन करी]
मन्दिरक संरक्षण[सम्पादन करी]
सन्दर्भ सामग्रीसभ[सम्पादन करी]
एहो सभ देखी[सम्पादन करी]
- ↑ विश्व के.सी. (पोखरेल) द्वारा लिखित कीर्तिखम्ब नामक पुस्तक पहिलो संस्करण पृष्ठ संख्या ११५


text:
भागलपुर, मिथिला मिरर: भागलपुर मे अपराधीक कहर एकटा व्यवसायी पर बरसल। शहर के अलीगंज मे दिनदहाड़े दू गोट अपराधी आर्यन ट्रैक्टर शोरूम के मालिक मधुसूदन कुमार पर बम फेंककय जानलेवा हमला केलक।
अहि हमला मे व्यवसायी बाल-बाल बचि गेलाह। हमला करय वला दू गोट युवक मे सं एकटा युवक के स्थानीय लोक पकड़ि लेलक आ जमि कय पिटाई कय पुलिस के हवाले कय देलक। मौका पर पहुंचल पुलिस दू टा जिन्दा बम बरामद केलक अछि।
पिटाई सं जख्मी युवकक इलाज मायागंज अस्पताल मे करोल जा रहल अछि, जतय ओकर हालत चिन्ताजनक बनल अछि। व्यवसायी पर हमला के बाद सं इलाका मे दहशतक माहौल अछि। फिलहाल घटना के कारणक पता नहि चलि सकल अछि। पुलिस मामलाक पड़ताल मे जुटल अछि।


text:
सीतामढ़ी जिला के रून्नीसैदपुर सं मुजफ्फरपुर के लेल ट्रेन सेवा शुरू भ गेल.
सीतामढ़ी के एमपी अर्जुन राय और समस्तीपुर के डीआरएम अरूण मल्लिक मंगलदिन रून्नीसैदपुर सं मुजफ्फरपुर के लेल झंडा देखा ट्रेन रवाना कएलखिन्ह.
रून्नीसैदपुर मे न्यू रून्नीसैदपुर रेलवे स्टेशनक शिलान्यास
सेहो भेल. जकर सूरसंड गाम के लोक सभ विरोध करलखिन्ह.
सूरसंडsक लोक के कहनाए छनि जे जखन हुनकर गाम मे सैदपुर रेलवे स्टेशन बनि गेल अछि तखन सुरसंड सं सिर्फ 6 किलोमीटर दूर रून्नीसैदपुर मे नवका रेलवे स्टेशन बनाबए के कोन जरूरत अछि.
सीतामढ़ी आओर मुजफ्फरपुर के बीच ट्रेन शुरू होए सं लोक सभ के काफी सुविधा होएतन्हि. फिलहाल समस्तीपुर सं दरभंगा... सीतामढ़ी होएत मुजफ्फरपुर के बीच ट्रेन चलनाए शुरू भेल अछि.
अखन तं दूए जोड़ी ट्रेन शुरू भेल अछि. धीरे-धीरे एकर संख्या बढ़ाएल जाएत.


text:
मिथिलाक सपुत सब क रहल छथि सुरत, गुजरात मे अपन मैथिल के सेवा!
कोरोना वरियर्स ऑफ मिथिला के आगाक कड़ी में आई मैथिल मंच अहाँ सबसँ परिचय करा रहल छथि मिथिला के ऐहन युवा सबसँ जे संसाधन के अनुपलब्धता, आधारहीन सिस्टम के बावजूद “चाईनीज़ वायरस-कोरोना” सँ खतरा के अनुभव करैत अपन गाम से दूर प्रदेश में फसल मैथिल के लेल सुरत गुजरात में सबटा सरकारी आदेशक पालन करैत उपलब्ध साधन संग एहि लड़ाई के जीतय में अपन योगदान देलथि……..
सबसँ पहिल नाम लेब मिथिलाक ओहि लाल सबहक जे सब सुरत मे 15 दिन से रोज सुबह शाम खाना और सुखा राशन बाइट रहल छैथ.प्रणव चौधरी, कुंदन झा, उमेश चौधरी, मुकेश झा, तरुण मिश्रा यी टीम जा धैर यी लोकडाउन रहत ताबैत धैर अपन मिथिलाक मजदूर भाई सबके मुफ्त में खाना सुबह शाम खुएत और जिनका रहबाक लेल घर नैए छन हुनका सबके अस्थायी रुम एही लोकडाउन तक लेल देल जाइत अछि. ऐहन विपरीत परिस्थिति आ संसाधनक अभाव के संग जहि तरहे एकटा योद्धा जकाँ ई टीम अपन मैथिल भाई बहिन सब तरह से मदद करबाक लेल यी टीम सतत तैयार अछि. एहि कोरोना के हराबय के लड़ाई में सेहो हिनक योगदान अभूतपूर्व, प्रशंसनीय आ अनुकरणीय अछि।
उपलब्ध सीमित संसाधन के लय मास्क वितरण, सैनिटाइजेशन, सोशल डिस्टेंसिंग के बारे में सब लोक तक पहुँचक जानकारी देलन्हि।
संगहि समस्त प्रवासी मैथिल के कोनो भी चीज के समस्या लेल घर सँ बाहर नै निकलय पड़य ओहि लेल सतत यी टीम संग कार्यरत रहलाह।


text:
पटना। पटना जिला क बाढ़ अनुमंडल क पंडारक थाना क्षेत्र क ढीबर गांव स कथित तौर पर अगवा रामानंद सिंह कए कांग्रेस नेता आ पूर्व सांसद अरुण कुमार क आवास स बरामद भेलाक बाद मुख्यमंत्री नीतीश कुमार क खिलाफ एकटा पैघ साजिश क खुलासा भेल। पुलिस सूत्र क कहबाक छैक जे पूर्व सांसद क राजधानी स्थित आशियाना नगर क आवास पर छापा मारलाक बाद अपहृत रामानंद कए बरामद कैल जा सकल। एहि क्रम मे हुनकर आवास स अपहरणकर्ता बख्तियारपुर निवासी अमरेश कए सेहो गिरफ्तार कैल गेल। रामानंद क पुत्र चंदन पटना क वरीय पुलिस अधीक्षक क समक्ष शिकायत केने छलाह जे हुनकर पिता कए अज्ञात लोक सब अपहरण करि लेलक अछि। एकर बाद पुलिस मामला क तहकीकात करैत कांग्रेस नेताक घर तक पहुंचल आ रामानंद कए सकुशल बरामद केलक । बाद मे रामानंद पुलिस कए कहलथि जे अरुण कुमार हुनका स कहने छलाह जे नीतीशक खिलाफ गवाही देबाक अछि जे वर्ष 1991 क बाढ़ लोकसभा चुनाव क दौरान ओ अपन आंखि स नीतीश कुमार कए ढीवर गाम निवासी सीताराम सिंह कए गोली मारैत देखने छलाह। पुलिस क समक्ष अपहरणकर्ता अमरेश सेहो स्वीकार केलक जे ओ पूर्व सांसद क कहबा पर रामानंद कए ओकर घर पर स उठा अनने छल। ओ इ सेहो स्वीकार केलक जे मुख्यमंत्री क खिलाफ गवाही देबा लेल रामानंद कए दस हजार टका मे राजी केने छल। एहि बीच जदयू क प्रदेश अध्यक्ष राजीव रंजन सिंह उर्फ ललन सिंह कहला जे एहि खुलासा क बाद इ साबित भ गेल जे बाढ़ क अदालत मे जे किछु भेल ओकर पाछु गहीर साजिश छल। ओ कहला जे इ साजिश सरकार कए अस्थिर करबा लेल रचल गेल छल।
की अछि मामला
पटना जिला क बाढ़ क्षेत्र मे 16 नवंबर, 1991 कए भेल लोकसभा चुनाव क दौरान ढीबर स्थित माध्यमिक विद्यालय मतदान केन्द्र संख्या 168 क बाहर सीताराम सिंह कए गोली मारिकए हत्या करि देल गेल छल। एहि मामला मे नीतीश कुमार, दुलारचंद यादव, दिलीप कुमार सिंह, योगेन्द्र यादव आ बौधू यादव पर पंडारक थाना मे एकटा मामला दर्ज कराउल गेल छल।


text:
प्रो दिनेश्वर झा ‘दीन’ के असामयिक निधन सँ विद्यापति सेवा संस्थान में शोकक लहर
दरभंगा । प्रतिनिधि
मैथिली के मूर्धन्य विद्वान आ मारवाड़ी महाविद्यालय क पूर्व मैथिली विभागाध्यक्ष प्रो. दिनेश्वर झा ‘दीन’ केँ असामयिक निधन पर विद्यापति सेवा संस्थान शोक संवेदना व्यक्त कयलक अछि। बुध दिन संस्थानक तरफ सँ जारी विज्ञप्ति में वयोवृद्ध साहित्यकार एवं विद्यापति सेवा संस्थान के अध्यक्ष पं चंद्रनाथ मिश्र ‘अमर’ कहलथि कि हिनक असामयिक निधन सँ मिथिला-मैथिली के विकासक एकटा सशक्त हित चिंतक हमरासबसँ अलग भय गेल। संस्थान के महासचिव डॉ बैद्यनाथ चौधरी ‘बैजू’ कहलथि कि मिथिला-मैथिली आंदोलन सबकेँ एकटा क्रांतिकारी अभियानी के संग-संग मिथिलाक शिक्षा व्यवस्था के पटरी पर अनबा में देल अपन योगदान सबलेल ओ हमेशा याद कयल जेताह। मैथिली अकादमीक पूर्व अध्यक्ष पं. कमलाकांत झा कहलथि कि हुनक असामयिक निधन सँ ‘मैथिली क्रांति दूत’ के एकटा सशक्त अभियानी हमरा सबसँ सदा के लेल छिना गेलाह । विद्यापति सेवा संस्थानक कार्यकारी अध्यक्ष एवं वरिष्ठ साहित्यकार डॉ बुचरू पासवान हुनका मिथिला-मैथिली के विकास के प्रबल पैरोकार कहलथि। सचिव प्रो. जीवकांत मिश्र हुनका मिथिला-मैथिली के विकासक वास्तविक हितैषी कहलथि। मीडिया संयोजक प्रवीण कुमार झा कहलथि कि ललित नारायण मिथिला विश्वविद्यालय के विकास पदाधिकारी के रूप में देल योगदान सबलेल ओ हमेशा याद कयल जेताह। हुनका प्रति शोक संवेदना व्यक्त करय में आन विशिष्ट जन में डॉ महेन्द्र नारायण राम, विनोद कुमार झा, विजय कांत झा, प्रो चन्द्र शेखर जा ‘बूढ़ा भाई’, आशीष कुमार चौधरी, प्रो चंद्र मोहन झा ‘पड़वा’, डॉ गणेश कांत झा आदि शामिल छलथि।


text:
नवका- पुरनका लेख सर्च करु...
बसक आसरा...
दरभंगा-जयनगर के बीच ट्रेन सं यात्रा करय वाला लोक सभक परेशानी दूर नहिं भेल अ. रेलमंत्री लालू प्रसाद यादव जखन दरभंगा सं जयनगरक बीच बड़ी लाइन के उद्घाटन कएने छलाह तं लोक सभ बड़ खुश भेल छलाह. मुदा आब स्टेशन पर बैठि कय जखन घंटों इंतजार करैत रहैत छथि त रेलवे के कोसैत रहय छथि. घंटों गाड़ी के रास्ता देखैत रहुं... आ गाड़ी छै जे आबय के नाम नहिं लैत रहय छै... गंगासागर आओर घुरियान एक्सप्रेस ज्यादातर दिन लेटे रहैत अछि. दफ्तर जाय वाला लोक सभ आओर पढाई लिखाई करय वाला छात्र लोकनि आब रेलक इंतजार करय सं बेहतर बस सं निकलि जनाय समझय छथि. स्टेशन सभ पर साफ सफाई सेहो के ओतेक सुविधा नहिं अछि.
किछ ट्रेन चलबो करैत अछि त ओकर टाइम एहि तरहे अछि जकरा बेटाइमे कहि सकय छी. चारि-चारि घंटा तक ट्रेनक कोनो दर्शन नहिं होय छै. साढ़े ग्यारह के ट्रेन छुटल त सवा चारि बजे तक इंतजार करैत रहुं... दरभंगा सं जयनगरक बीच सकरी... पंडौल... मधुबनी... राजनगर... खजौली के लोक सभ त आब ट्रेनक आसरा छोड़ि बसक यात्रा करनाय शुरू कए देलाह अछि. लोक सभक कहनाय छैन्हि जे अगर सुबह -शाम दफ्तरक समय एक-एकटा डीएमयू ट्रेन दुनु तरफ सं भ जाय त आधा परेशानी अपने आप खत्म भ जायत. मुदा रेलवे के आला एफसर सभ अहि पर ध्यान नहिं द रहल छथिन्ह.
ओना रेल मंत्री उद्घाटन के समय गरीब रथ सहित कईटा आओर नबका ट्रेन चलाबय के बात कहने छलथिन्ह. मुदा अखन तक त ओकरा शुरू होबय के कोनो संकेत नहिं मिलि रहल अछि. एहि ठामक लोक सभ एहि बारे में रेलमंत्री आओर अपन सांसद महोदय के अर्जी सेहो देलखिन्ह अ. हुनका भरोस छन्हि जे आब हुनकर सांसद महोदय रेल मंत्री पर दबाव बना किछु नब ट्रेन शुरू करबा पयताह.
किछ ट्रेन चलबो करैत अछि त ओकर टाइम एहि तरहे अछि जकरा बेटाइमे कहि सकय छी. चारि-चारि घंटा तक ट्रेनक कोनो दर्शन नहिं होय छै. साढ़े ग्यारह के ट्रेन छुटल त सवा चारि बजे तक इंतजार करैत रहुं... दरभंगा सं जयनगरक बीच सकरी... पंडौल... मधुबनी... राजनगर... खजौली के लोक सभ त आब ट्रेनक आसरा छोड़ि बसक यात्रा करनाय शुरू कए देलाह अछि. लोक सभक कहनाय छैन्हि जे अगर सुबह -शाम दफ्तरक समय एक-एकटा डीएमयू ट्रेन दुनु तरफ सं भ जाय त आधा परेशानी अपने आप खत्म भ जायत. मुदा रेलवे के आला एफसर सभ अहि पर ध्यान नहिं द रहल छथिन्ह.
ओना रेल मंत्री उद्घाटन के समय गरीब रथ सहित कईटा आओर नबका ट्रेन चलाबय के बात कहने छलथिन्ह. मुदा अखन तक त ओकरा शुरू होबय के कोनो संकेत नहिं मिलि रहल अछि. एहि ठामक लोक सभ एहि बारे में रेलमंत्री आओर अपन सांसद महोदय के अर्जी सेहो देलखिन्ह अ. हुनका भरोस छन्हि जे आब हुनकर सांसद महोदय रेल मंत्री पर दबाव बना किछु नब ट्रेन शुरू करबा पयताह.
सदस्यता लें टिप्पणियाँ भेजें (Atom)


text:
सँ (म्ह)
सँ मनू व स्तनधारी प्राणीतेगु म्हय् (मनुइ विशेषयाना छ्यनय्) खनेदैगु सी धुंकुगु कोष ख। थुकिया रुप का थें जुइ व ताःहाक जुया बुया वइ। चिमिसँ, छ्वलःसँ, धुसँ, पाखासँ, मिमिसँ छुं प्रकारया सँ ख। [१] सँ कुलिचिने नं यः। कुलिचिंगु सँयात सँकुलि धाइ। हलिमय् सकल थें तजिलजिइ ताःहाकःगु सँ चायेगु चलन दु। छुं तजिलजिइ सँ खायेगु नं चलन दु। दक्षिण एसियाया यक्व तजिलजिइ मिजंमचाया छता चुडाकर्मय् सँ खायेमा। ताःहाकःगु सँ चिगु कायात सँचिका वा सचिका धाइ। हलिंया यक्व तजिलजिइ, विशेषयानां मिसातेसं सँ ताःहाकः लहिनिगु चलन दु। थथे लहिनातःगु सँयात चिना सपः (सतभत) देकिगु चलन नं दु। छ्यनय् सं मदूपिं, वा सौन्दर्यताया निंतिं मनूतेसं नकलि सँ छ्यनय् तयेगु नं या। थन्यागु नकलि सँयात सतानि धाइ।
लिधंसा[सम्पादन]
- ↑ सफू: नेवार-नेपाली-अंग्रेजी शब्दकोश, पिथनामि: नेपाल राजकीय प्रज्ञा प्रतिष्ठान, निर्देशक: कृष्णचन्द्रसिंह प्रधान, सम्पादकः इश्वरानन्द श्रेष्ठाचार्य


text:
कलकत्ता. नव वर्ष केर आगमनक पश्चात मैथिली सिनेमाक डेग सेहो बढय लागल अछि. मैथिली सिने प्रेमी लेल बड्ड हर्षक बात अछि जे अगिला दू-तीन मास मे दू-तीनटा मैथिली फ़िल्मक शूटिंग होमय जा रहल अछि. ई फ़िल्म अछि 'घोघमे चांद', 'घटकैती' आ ' संस्कार'.मैथिली फ़िल्म 'घटकैती' केर शूटिंग अगिला मास सं प्रारंभ होमय जा रहल अछि. उदय बाबू देव प्रोडक्शनक बैनर मे बनय बला फ़िल्म 'घटकैती'क निर्देशक छथि अभिजीत सिंह जे पूर्व मे मैथिलीक एकटा आओर नीक फ़िल्म 'दुलरुआ बाबू'क निर्देशन क' चुकल छथि. सुभाष झा फ़िल्मक कथा, पटकथा आ संवाद लिखने छथि. गीतकार अभिराज झाक लिखल गीत कें सुमधुर संगीत सं सजओता प्रख्यात गायक, संगीतकार ज्ञानेश्वर दूबे. फ़िल्मक प्रोड्यूसर छथि प्रीति झा. मुख्य अभिनेतामे सुपर हिट फ़िल्म 'ससता जिनगी महग सेनुर' फेम ललितेश झा छथि आ अन्य कलाकारक चयन कयल जा रहल अछि. प्राप्त जनतबक अनुसार एहि फ़िल्मक शूटिंग अगिला मास सं दरभंगा, मधुबनी, मधेपुरा, जयनगर मे प्रारंभ होयत. शेष शूटिंग मुम्बइ मे सम्पन्न होयत.
मैथिलीक एकटा आओर फ़िल्म 'संस्कार'क सभटा गीतक रिकार्डिँग मुम्बइक स्वरलता स्टूडियोमे संपन्न भऽ गेल अछि. सुशील झा फिल्मस बैनरक अंर्तगत बनय बला फिल्मक निर्माता आ निर्देशक छथि अनिल कुमार झा. उदित नारायण झा, मजीरा गांगुली, ज्ञानेश्वर दुबे आ पामेला जैन आदि गीतक बोल कें अपन मधुर आवाज देने छथि. फ़िल्म केर संगीतकार श्री शुक्ला छथि. ज्ञानेश्वर दूबे एहि फ़िल्ममे दूटा गीत कें अपन सुमधुर स्वर देने छथि. एहू फ़िल्मक शूटिंग मार्चसं प्रारंभ होयत.
मैथिलीक निर्माणाधीन फ़िल्म 'घोघ मे चांद' केर गीतक रिकॉर्डिंग सेहो सम्पन्न भ' गेल अछि. सुगना आर्ट्सक बैनरक अधीन बनय बला एहि फ़िल्मक निर्देशक छथि उदय राज. फ़िल्मक गीतकार छथि संजय चौधरी, कुमार शैलेन्द्र, ब्रह्मदेव लाल आ ज्ञानबर्धन कर्ण. संगीत द' रहल छथि पवन नारायण. पवन नारायण, कल्पना मिश्रा, गीतिका असवाल, राधा पाण्डेय केर मधुर आवाजमे सभटा गीत कर्णप्रिय अछि. रूपक शरर, मीना, शुभनारायण झा, कल्पना मिश्रा, दिनेश मिश्रा, बीट्टू, मुकेश आदिक अभिनय देखय बला होयत. (Report: भास्कर झा )
Tags: सिनेमा


text:
मोन जुरेतय विधना बस अहाँ बाट सजेने रहब
टाका पैसा गहना गुङिया काज ने दए अहिंठाँ ककरो
बात विचार ब्यबहार अहाँ बस नीक बनेने रहब
दुनिया कनय छैक सभतरि अपनहि खातिर ऐठाँ
लोकक नीक बेजाय मे अहाँ बस हाथ बटेने रहब
बड्ड काज करय छैक बुढ-पुरानक आशीष वचन
डेग डेग पर सभक आशिर्वाद माथ लगेने रहब
बहुत कठिन छैक आइ काल्हि चलब अहि महिपर
बुद्धि विचार विवेक अपन सभ ठाम बचेने रहब
नांगरि झाङिक' चलब जगती पर चालि छी कुकुरक
टोल परोसक हक हिस्सा लेल आबाज जगेने रहब
कैलहा सभटा बिसरत “राजीव" अहाँक लोक अपन
अप्पन आनक ने बोध राखि बस रंग जमेने रहब
Tags: साहित्य


u: https://esamaad.com/बख्तियारपुर-ताजपुर-कए-जो/

text: पटना। दक्षिण बिहार कए उत्तर बिहार स जोड़बा लेल राज्य सरकार गंगा नदी पर एकटा आओर पुल बनेबाक फैसला केेलकअछि। एनएच 31 मे बख्तियारपुर स एनएच 28 मे ताजपुर कए जोड़बा लेल एहि पुल क निर्माण पर 1387.82 करोड़ क खर्च आउत। राज्य मंत्रिपरिषद बैठक मे प्रस्ताव कए मंजूरी द देल गेल। पुल क लंबाई साढ़े पांच किलोमीटर आ पथ क लंबाई 42 किलोमीटर होएत। पुल क निर्माण जन निजी भागीदारी (पीपीपी) क तहत डिजाइन-बिल्ड-फाइनांस-आपरेट एंड ट्रांसफर फार्मूले पर होएत। एकरा लेल परियोजना राशि क 20 फीसदी राज्य सरकार वहन करत आ मेंटेनेंस पर खर्च शून्य होएत।


text:
नवका- पुरनका लेख सर्च करु...
बुलंद भ रहल अछि मिथिला आवाज
लोक के बीच ई अखबार अपन जगह बना रहल अछि. लोक सभ आब पेपर वाला सं एहि अखबार के मांगि आओर खरीद रहल छथिन्ह.
मैथिली मे अखबार के जरूरत बड़ दिन सं महसूस भ रहल छल. एहि कमी के पूरा करय लेल
सीएम झा जी के जतेक प्रशंसा कएल जाए कम होएत.
ई जानतहुं कि अखबार-चैनल निकलनाए घाटा के सौदा अछि...एहि सं कोनो कमाई नहि भ सकैत अछि...सीएम झाजी ई रिस्क लेलखिन्ह... ई कोनो छोट गप नहि अछि.
मिथिलांचल मे जतय हिंदुस्तान... दैनिक जागरण... प्रभात खबर आओर आज जैसन जमल-जमाएल अखबार अछि ओतय एकटा नव अखबार... ओहि मे मैथिली मे लनाय बड़का रिस्क छल. मुदा मैथिली आओर मिथिलाक प्रति प्रेम के कारण सीएम झा जी एहि पेपर के शुरू करलाह.
सीएम झाजी सं तं मुलाकात नहि अछि... मुदा जेहिआ हुनका भेंट होएत... हम हुनका एहि लेल धन्यवाद जरूर देबन्हि.
मिथिला मे मैथिलीक हाल ई अछि जे एकर पढ़ाई-लिखाई एकदम सं चौपट अछि. स्कूल कॉलेज मे एकर पढ़ाई नहि के बराबर भ रहल अछि.
स्कूल मे क्लास 9-10 मे मैथिली अछि. मुदा पढ़ाई के ई हाल जे अहांके मोन अछि तं पढ़ु नहि तं नहि. सभसं पैघ गप ई अछि जे अहां पहिला सं आठवां तक मैथिली पढ़लहुं नहि... एकाएक नमा मे पढ़ब सं केना पढ़ब आ केना लिखब... नंबर कम आएत. नीक सं...सही सं लिख नहि पाएब.
एहन स्थिति जतय मैथिली पढ़य-लिखय वाला लोक के संख्या दिन पर दिन कम भ रहल होए...ओतय मैथिली मे दैनिक अखबार शुरू करनाय...करेजक काज आछि.
कागज...छपाई...बेचनाय...पत्रकार आओर आन लोकक वेतन...मकान...मशीनक खर्च देखल जाए तं लाखों टका के खेल अछि. पेपर चलानाए आसान काज नहि अछि.
एहि सभ के ध्यान मे रखितहं 14 दिसंबर 2012 के मिथिला आवाज अखबार शुरू भेल. शुरू मे तं पेपर मुफ्त मे बांटल गेल लोक के आदत लगाबय लेल... ई जनाबय लेल जे मिथिला आवाजो एकटा पेपर अछि.
शुरू मे लोक सभ के एकदम सं अजीब टाइप के लगलन्हि मैथिली मे अखबार. सभ दिन हिंदी...अंग्रेजी मे अखबार देखय के आदत लगि चुकल छलन्हि.
मुदा आब लोक के ओ आदत बदलि रहल छनि. आब ओ मिथिला आवाज अखबार के खोजय छथिन्ह.
एकर एकटा कारण एकरा जमीन सं जुड़ल होबाक अछि. एहि मे गाम-घर के खबर लोक के मिलय छनि. अपन भाषा मे अपन खबर मिलय छनि.
आधुनिक...नव तकनीक सं एकर प्रकाशन भ रहल अछि. वेब ऑफसेट मशीन सं छपाई भ रहल अछि जे एकरा नेशनल अखबार के समकक्ष राखैत अछि.
हिंदुस्तान...जागरण...प्रभात खबर सं कोनो कम नहि दिखायत अछि. रंगीत पेज रहैत अछि. अपन रिपोर्टर के संग वार्ता आओर हिंदुस्तान समाचार न्यूज एजेंसी के कारण देश-दुनिया के ताजा खबर लोक के पहुंचैत अछि.
क्वॉर्क एक्सप्रेस पर डिजायन होए के कारण एकर डिजायन...लेआउट सेहो नीक अछि. दरभंगा ऑफिस मे 50 टा सं बेसि पत्रकार मिथिला आवाज निकालय लेल जुटल रहल छथिन्ह.
पिछला दिन एकर ऑफिस जाए के मौका मिलल. जतय सोनू मिश्रा जी आओर कुमार शैलेन्द्र जी सं भेंट भेल. हमरा मिथिला आवाजक दफ्तर देखौलाह आओर काज के बारे मे बतौलाह.
सोनू जी मिथिला आवाजक पूरा कॉर्डिनेशन देखय छथिन्ह आओर शैलेन्द्र जी न्यूज एडिटर छथिन्ह.
सोनू जी बतौलाह जे एकर सर्कुलेशन दिन पर दिन बढ़ि रहल अछि...गाम-घर दिस एकर मांग बढि रहल अछि. लोक सभ के नीक रेस्पांस मिल रहल अछि.
हिनकर इहो कहनाए छलन्हि जे मिथिला आवाजक ईपेपर मैथिली भाषी लोक के बीच काफी हिट भ रहल अछि.
ई पेपर अहां एहि लिंक के क्लिक करि देख सकय छी- www.mithilaawaz.org
सोनू जी आओर शैलेन्द्र जीक इहो कहनाए छलन्हि जे अखबार के ओ ग्रामीण इलाका दिस पहुंचाबय के कोशिश मे लागल छथिन्ह जतेय मैथिली लोक के आत्मा बे बसैत अछि.
हिनकर इहो कहनाय छलन्हि जे धीरे-धीरे ई कोशिश भ रहल अछि जे पेपर किताबी टाइप के भारी-भरकम मैथिली टा नहि रहय... बोलचाल मे चलय वाला मैथिली टाइप के होए.
संपादकीय आ दोसर पैघ लेख...न्यूज मे एहन मैथिलीक इस्तेमाल भ रहल अछि जे मैथिली पढ़ाई-लिखाई नहि होए के कारण हमरा जैसन कइटा लोक नहि समैझि पाबय छथिन्ह.
एहि हिसाब सं अगर बोलचाल वाला मैथिली लिखय के कोशिश भ रहल अछि तं नीक खबर अछि. एहि सं मिथिला आवाज आओर बुलंद होएत.
1 टिप्पणी:


text:
नवका- पुरनका लेख सर्च करु...
कि अहांक गर्लफ्रेंड अछि ?
अहां कहब कि ई कोन सवाल भेल. मुदा ई आई काल्हि बड़ बैघ सवाल भs गेल अछि. कॉलेज के त गप्प छोड़ु स्कूली विद्यार्थी सभ सेहो अपना मे कहय छथिन्ह कि अहांके गर्ल फ्रेंड आ ब्वॉयफ्रेंड अछि ? अछि त कइटा अछि. जकरा जइटा फ्रेंड ओ ओतेक स्मार्ट. अहां सेहो पूछि सकय छी जे ई सवाल पूछय के अखन कोन समय भs गेल? असल मे आई हमरा एकटा सर्वे पर ध्यान गेल जाहि मे कहल गेल छै जे जेहि लड़का के गर्लफ्रेंड आ जेहि लड़की के ब्वॉयफ्रेंड नहिं अछि ओ हीनता के शिकार भs रहल छथिन्ह. ओ तनाव... डिप्रेशन के शिकार भs रहल छथिन्ह. ओ परीक्षा आ पढ़ाई लिखाई पर ध्यान नहिं दs रहल छथिन्ह. ओना ई सर्वे बड़ छोट स्तर पर कएल गेल छल मुदा ई एकटा तस्वीर त जरूर पेश करय छै. लड़की सभ के कहनाय छनि जे हुनकर क्लास के दोसर लड़की सभ लड़का सभ के संग सिनेमा... शॉपिंग मॉल... पार्क आ दोसर ठाम घुमय जाए छथिन्ह. मस्ती करय छथिन्ह. मुदा हुनका फ्रेंड नहिं भेला के कारण ओ अपन दोस्त सभ के बीच एकसरे महसूस करय छथिन्ह. सभ के अपन अपन गुट बनल छनि . कहिओ पिकनिक पर जाए छथिन्ह त कहिओ कोनो घुमय फिरय के जगह निकलि जाए छथिन्ह.
आब सवाल ई छै जे कि सिर्फ दोस्त... गर्लफ्रेंड आ ब्वॉयफ्रेंड नहिं भेला के असर पढ़ाई पर पड़ि सकय छै ? विद्यार्थी सभ डिप्रेशन के शिकार भs सकय छथिन्ह? ओना ई अगर होएबो करत त ई समस्या बेसि शहरक समस्या अछि... छोट शहर आ गाम घरक विद्यार्थीक ई समस्या नहिं लगैत अछि. शहर मे घर परिवार सं निकलि आब बाजार स्कूल पर सेहो हावी भेल जा रहल अछि. ई सभ बाजारवाद के कारण अछि. शॉपिंग मॉल... पिज्जा हट... मैक डोनल्ड... सभ बाजारवाद के देन अछि. आ टीवी... पेपर... सिनेमा के माध्यम सं... विज्ञापन के माध्यम सं बाजार लोक के दिमाग पर अपन जगह बनौने जा रहल अछि. ब्रांड के मांग भ रहल अछि. एहि मे शहरक युवा वर्ग बाजार सं जल्दी प्रभावित भ रहल छथिन्ह. ओ नबका गजट... एमपी थ्री-फोर प्लेयर... गेम्स... आईपॉड... मोबाइल... डिजिटल कैमरा... के नया -नया मॉडल अपना पास देखय चाहय छथिन्ह. आओर ई सभ अपन संगी पर प्रभाव जमाबय के लेल सभ सं नीक तरीका बनि गेल अछि. स्कूली विद्यार्थी सभ के सेहो नबका -नबका ट्रेंड के फैशन के संग... मोटर साइकिल... कार... कपड़ा- लत्ता...घड़ी... चश्मा... शूज़... मे देखि सकय छी... ई सभ अपन दोस्त के बीच रंग जमाबय... गर्लफ्रेंड... ब्वॉयफ्रेंड के बीच रंग जमाबय के लेल सेहो रहय छै.
एकर एकटा कारण माय- बाप के धिया -पुता पर समय नहिं देनाय सेहो अछि. असल मे आई काल्हि पति-पत्नी दुनु गोटे काज करय छथिन्ह. हुनका पास अपन नुनु के पास रहय के समय नहिं छनि. आ जखन बच्चा किछ कहय छथिन्ह त ओ किछ गिफ्ट लाबय के कहि हुनका चुप करा दैत छथिन्ह. बाद मे ओ नुनु मनमाना फरमाइश करय लागैत छथिन्ह. जकरा सेहो पूरा कs देल जाएत छै. ओ बच्चा मनबढ़ु भ जाए छथिन्ह. एहि सभहक कारणे आई काल्हि कइटा स्कूल मे सेहो मारि पीट सं लs क गोली चलय तक के कांड भs रहल अछि. माय- बाप के अपना नुनु पर समय देबय के जरूरत अछि. बच्चा के अपन दोस्त जकां ट्रीट करिऔ. स्कूल गेलाह... अएला पर पढ़ाई-लिखाई... संगी -साथी... टीचर... बस स्टॉफ के बारे में खोज खबर लेल करिऔ. अपना सं सेहो किछ पढ़ाएल करिऔ. खेलल करिऔ. सभ स पैघ बात अछि बच्चा सभ के नैतिक शिक्षा के पाठ पढ़ाएल करिऔ. आई काल्हि नैतिक शिक्षा के त कोनो ठोरे नहिं देखैत छिएक. नैतिक शिक्षाक कमी सं आई -काल्हि के बच्चा सभ पैघ लोक के आदर करनाय सेहो भूलि गेलाह अछि. बच्चा सभ के पाई के महत्व सेहो बतबिऔ. हर फरमाइश के पूरा कs मन नहिं बढबिऔ. मन बढ़ला पर आगां जाक अहिं के भुगतै पड़त.
बच्चा अगर तनाव..डिप्रेशन के शिकार भs रहल अछि त अहां ओकर दोस्त बनिऔ. ओकरा संग अहां घुमिऔ. दोस्तक कमी महसूस नहि होबय दिऔ. हुनका बतबिऔ जे असल मे ओहि लड़का -लड़की के फ्रेंड छै ओ बाहरी चीज सं प्रभावित भs क छै. विद्यार्थी के काज पढ़य लिखय के अछि. आ अगर हुनकर प्रदर्शन नीक रहतन्हि तं ओ लड़का---लड़की कि पूरा स्कूल हुनकर संगी बनि जएतन्हि. सभ हुनका सं दोस्ती करय के लेल बेचैन रहतन्हि. त हुनका डांटि-डपैट नहिं प्यार सं... प्रेम सं समझा...पढ़ाई लिखाई पर ध्यान देबय लेल कहिऔं. जे नीक नंबर लएथिन्ह त जे आई कन्नी काटय छथिन्ह ओ काल्हि दोस्ती के लेल आसपास मंडरैथिन्ह. तैं चिंता नहिं करु मस्त रहुं.
आब सवाल ई छै जे कि सिर्फ दोस्त... गर्लफ्रेंड आ ब्वॉयफ्रेंड नहिं भेला के असर पढ़ाई पर पड़ि सकय छै ? विद्यार्थी सभ डिप्रेशन के शिकार भs सकय छथिन्ह? ओना ई अगर होएबो करत त ई समस्या बेसि शहरक समस्या अछि... छोट शहर आ गाम घरक विद्यार्थीक ई समस्या नहिं लगैत अछि. शहर मे घर परिवार सं निकलि आब बाजार स्कूल पर सेहो हावी भेल जा रहल अछि. ई सभ बाजारवाद के कारण अछि. शॉपिंग मॉल... पिज्जा हट... मैक डोनल्ड... सभ बाजारवाद के देन अछि. आ टीवी... पेपर... सिनेमा के माध्यम सं... विज्ञापन के माध्यम सं बाजार लोक के दिमाग पर अपन जगह बनौने जा रहल अछि. ब्रांड के मांग भ रहल अछि. एहि मे शहरक युवा वर्ग बाजार सं जल्दी प्रभावित भ रहल छथिन्ह. ओ नबका गजट... एमपी थ्री-फोर प्लेयर... गेम्स... आईपॉड... मोबाइल... डिजिटल कैमरा... के नया -नया मॉडल अपना पास देखय चाहय छथिन्ह. आओर ई सभ अपन संगी पर प्रभाव जमाबय के लेल सभ सं नीक तरीका बनि गेल अछि. स्कूली विद्यार्थी सभ के सेहो नबका -नबका ट्रेंड के फैशन के संग... मोटर साइकिल... कार... कपड़ा- लत्ता...घड़ी... चश्मा... शूज़... मे देखि सकय छी... ई सभ अपन दोस्त के बीच रंग जमाबय... गर्लफ्रेंड... ब्वॉयफ्रेंड के बीच रंग जमाबय के लेल सेहो रहय छै.
एकर एकटा कारण माय- बाप के धिया -पुता पर समय नहिं देनाय सेहो अछि. असल मे आई काल्हि पति-पत्नी दुनु गोटे काज करय छथिन्ह. हुनका पास अपन नुनु के पास रहय के समय नहिं छनि. आ जखन बच्चा किछ कहय छथिन्ह त ओ किछ गिफ्ट लाबय के कहि हुनका चुप करा दैत छथिन्ह. बाद मे ओ नुनु मनमाना फरमाइश करय लागैत छथिन्ह. जकरा सेहो पूरा कs देल जाएत छै. ओ बच्चा मनबढ़ु भ जाए छथिन्ह. एहि सभहक कारणे आई काल्हि कइटा स्कूल मे सेहो मारि पीट सं लs क गोली चलय तक के कांड भs रहल अछि. माय- बाप के अपना नुनु पर समय देबय के जरूरत अछि. बच्चा के अपन दोस्त जकां ट्रीट करिऔ. स्कूल गेलाह... अएला पर पढ़ाई-लिखाई... संगी -साथी... टीचर... बस स्टॉफ के बारे में खोज खबर लेल करिऔ. अपना सं सेहो किछ पढ़ाएल करिऔ. खेलल करिऔ. सभ स पैघ बात अछि बच्चा सभ के नैतिक शिक्षा के पाठ पढ़ाएल करिऔ. आई काल्हि नैतिक शिक्षा के त कोनो ठोरे नहिं देखैत छिएक. नैतिक शिक्षाक कमी सं आई -काल्हि के बच्चा सभ पैघ लोक के आदर करनाय सेहो भूलि गेलाह अछि. बच्चा सभ के पाई के महत्व सेहो बतबिऔ. हर फरमाइश के पूरा कs मन नहिं बढबिऔ. मन बढ़ला पर आगां जाक अहिं के भुगतै पड़त.
बच्चा अगर तनाव..डिप्रेशन के शिकार भs रहल अछि त अहां ओकर दोस्त बनिऔ. ओकरा संग अहां घुमिऔ. दोस्तक कमी महसूस नहि होबय दिऔ. हुनका बतबिऔ जे असल मे ओहि लड़का -लड़की के फ्रेंड छै ओ बाहरी चीज सं प्रभावित भs क छै. विद्यार्थी के काज पढ़य लिखय के अछि. आ अगर हुनकर प्रदर्शन नीक रहतन्हि तं ओ लड़का---लड़की कि पूरा स्कूल हुनकर संगी बनि जएतन्हि. सभ हुनका सं दोस्ती करय के लेल बेचैन रहतन्हि. त हुनका डांटि-डपैट नहिं प्यार सं... प्रेम सं समझा...पढ़ाई लिखाई पर ध्यान देबय लेल कहिऔं. जे नीक नंबर लएथिन्ह त जे आई कन्नी काटय छथिन्ह ओ काल्हि दोस्ती के लेल आसपास मंडरैथिन्ह. तैं चिंता नहिं करु मस्त रहुं.
सदस्यता लें टिप्पणियाँ भेजें (Atom)


text:
बर्लिन
बर्लिन(अङ्ग्रेजी: Berlin,/bərˈlɪn/; जर्मन उच्चारण: [bɛɐ̯ˈliːn] ( सुनी)) जर्मनीक राजधानी शहर तथा जर्मनीक १६ राज्यसभमे सँ एकटा राज्य छी। बर्लिन जर्मनीक सबसँ पैग शहर छी । ई बर्लिन-ब्र्यान्डनबर्ग मेट्रोपोलिटन क्षेत्रक मध्यमे, जर्मनीक उत्तर-पूर्वी भागमे अवस्थित अछि । ई शहरक जनसङ्ख्या ३४ लाख अछि । ई युरोपेली सङ्घक दोसर सबसँ पैग शहर छी । बर्लिन युरोपक राजनीति, संस्कृति आ विज्ञानक महत्त्वपूर्ण केन्द्र छी । युरोपक यातायातक लेल ई एक धुरीक समान अछि । एहि शहरमे बहुतेक महत्त्वपूर्ण विश्वविद्यालय, सङ्ग्रहालय आ शोध केन्द्र अछि । ई शहर बहुत तेजी सँ विकास करि रहल अछि आ एतय होमएवला समारोह, उत्सव, अग्रणी कला, वास्तुशिल्प आ रात्रि-जीवन बहुत प्रसिद्ध अछि । बर्लिन १३हम शताब्दीमे स्थापित भेल आ ई क्षेत्र बहुत राज्यसभ आ साम्राज्यसभक राजधानी रहल- प्रुशिया राज्य (सन् १७०१ सँ), जर्मन साम्राज्य (सन् १८७१-१९१८), वेइमार गणतन्त्र (सन् १९१९-१९३२) आ तेसर राइख (सन् १९३३-१९४५) । द्वितीय विश्वयुद्धक बाद ई शहरक विभाजन भऽ गेल । पूर्वी बर्लिन जर्मन लोकतान्त्रिक गणराज्य (पूर्वी जर्मनी) कऽ राजधानी बनल आ बर्लिन दीवार सँ घेरल पश्चिमी बर्लिन पश्चिमी जर्मनीक हिस्सामे आएल । सन् १९८९ मे बर्लिन दीवार टुटलाक बाद बर्लिन शहर फेर एक भऽ गेल आ जर्मनी एकीकरणक बाद पुरा जर्मनीक राजधानी बनल ।
अवस्थिति[सम्पादन करी]
५२° ३२' उत्तरी अक्षांश तथा १३° २४' पूर्वी देशान्तरमे बर्लिन शहर अवस्थित अछि । ई उत्तर-पूर्वी जर्मनीमे बाल्टिक सागरक तटसँ ११० माइल भीतर दिस एल्ब आ ओडर नदीसभक बीच स्प्री नदीक दुनू किनार पर बसल अछि ।
सन्दर्भ सामग्रीसभ[सम्पादन करी]
- ↑ "Fortgeschriebene Bevölkerungszahlen vom 31. Juli 2013", Amt für Statistik Berlin-Brandenburg (Germanमे), २०१३, अन्तिम पहुँच १६ दिसम्बर २०१३।
- ↑ "Bruttoinlandsprodukt (nominal) in BERLIN seit 1995" (Germanमे), ३० मार्च २०१०, अन्तिम पहुँच १५ मई २०११।
बाह्य जडीसभ[सम्पादन करी]


text:
पूर्णिया के बीजेपी विधायक राजकिशोर केसरी ह्त्या केर मामला दिन पर दिन उलझल जा रहल अछि. मामला ओतेक सीध नहि अछि जतेक देखायत अछि. लोक एकर तह मे जतेक जाए के कोशिश करय छथिन्ह ओतेक नव-नव गप सुनय मे आबि रहल अछि. विधायक केसरी...विपिन राय...रुपम पाठक...विधायक जीक चेला-चपाटी...पुलिस... पत्रकार सभक भूमिका सवालक घेरा मे अछि.
एमएलए केसरी के संग-संग हत्या करय वाली रुपम पाठक के लsक सेहो दस तरहक बात सुनय मे आबि
रहल अछि. आओर इलाका के लोक सभ सं बेसि बात छुपल नहि छनि. एहि ठंडी मे घूर तापैत पूरा इलाका मे लोक एहि बारे मे गप करय छथिन्ह. सर्दी के सभसं हॉट टॉपिक बनि गेल अछि. तरह-तरह के बात करि रहल छथिन्ह. आओर एहि गप..चर्चा मे दूनु गोटे सवालक घेरा मे छथिन्ह.
पुलिस सेहो एहि मामला के हाई प्रोफाइल होबय के कारण दबौने रहल. जेडीयू-बीजेपी के सरकार होए के कारण पुलिस एहि मामला मे बेसि विधायक जीक संग देलक. विधायक जीक कहय के अनुसार चलल. हत्या सं पहिने रुपम पाठक के दर्ज मामला पर ध्यान देल गेल रहैति त प्रतिघातक ई दृश्य सं बाचल जा सकय छल.
पत्रकार के मामला लोक के सामने लनाय चाही
इलाका के पत्रकार भाई लोकनि सेहो सवालक घेरा मे छथिन्ह. जखन हुनका सभ के एतेक पता छलनि त ओ पहिने जे मामला दर्ज भेल छल ओहि समय सं एकरा जोर-शोर सं उठौने रहतथिन्ह. हत्या केर बादहुं पत्रकार सभ खुल क नहि आगां आबि रहल छथिन्ह. या त ओ केसरी जी सं प्रभावित छलाह आ फेर बस प्रेस विज्ञप्ति टाइप खबर पर निर्भर छलाह. जे डीएम...एसपी आओर एमएलए कहय छलखिन्ह सेहे छापय लेल भेजय छलखिन्ह.
एहि मामला मे पुलिस एकटा पत्रकार के पूछताछ के लेल ल गेल अछि. एहि के खिलाफ बिहारक... इलाका के पत्रकार सभ आवाज नहि उठा रहल छथिन्ह. सभ चुप्पी साधने छथिन्ह. ई खबर के लिहाज सं... पत्रकारिता के लिहाज सं आओर प्रेसक स्वतंत्रताक लिहाज सं नीक नहि अछि. प्रशासन त मानैत अछि पेपर... अखबार के पत्रकार सभ दू-चारि दिन खबर करताह मामला शांत भ जाएत. फेर ककरो कोनो चिंता नहि.
सुशील मोदी के थू-थू
एहि मे बिहारक उप मुख्यमंत्री सुशील कुमार मोदी के सेहो पाक-साफ नहि कहल जा सकय छनि. ओ बिना कोनो जांच कएने रुपम पाठक पर दस तरहक आरोप लगा देलखिन्ह आओर अपन पार्टी विधायक के क्लीन चिट द देलखिन्ह. रुपम पाठक एकटा स्कूल चलाबय छलीह... पढ़ल-लिखल समझदार छलीह. आब जेहि तरहे होए विधायक जीक घर अनाय-जनाय छलन्हि.
अगर रुपम जीक दिमागी हाल खराब छलैनि त कि एमएलए साहेब अपना घर किएक आबय-जाए दै छलखिन्ह? अगर ब्लैकमेल करय छलीह त कि विधायक जी एहि बारे मे कोनो शिकायत करौने छलखिन्ह? कि स्कूल के सुविधा दिआबय के नाम पर केसरी जी आओर हिनकर सहयोगी विपिन राय रुपम पाठक सं संपर्क नहि बढौने रहथिन्ह? पुलिस पत्रकार के पूछताछ के लेल त तुरंत ल गेल मामला के अहम कड़ी विपिन राय के किएक नहि ल गेल?
अगर रुपम मानसिक रुप सं ठीक नहि रहतीह त ओ केसरी जी सं अकेले मे मिलय के बजाय ओतय सभ लोक के बीच मे चाकू मारि सकय छलीह. ओ त जब कोनो चीज सर सं ऊपर गुजरय लागैत अछि त लोक किछिओ करय लेल तैयार भ जाएत अछि. एक तरहे रुपम पाठक लेल ई मामला चरम पर... पराकाष्टा पर पहुंचि गेल होएत तैं ओ ई कदम उठौने होएतीह.
फेर समाज मे... एहि पुरुष प्रधान समाज मे महिला के लोक दस तरहे बदनाम करैत अछि. पुरुष बाचल रहैत अछि... महिला के दस तरहे अग्नि परीक्षा देबय पड़ैत अछि. भ सकैत अछि केसरी जीक चक्कर मे दोसरो लोक सभ हुनका परेशान करय के शुरू क देने होएथिन्ह जेहि सं आजीज आबि ओ एहि कदम के उठाबय लेल बाध्य भ गेल होतीह.
नीतीश कुमार पर आंच
एहि मामला मे आंच मुख्यमंत्री नीतीश कुमार पर सेहो आबि रहल छनि. ओ जांच के बात करय छथिन्ह आओर हुनकर उप मुख्यमंत्री विधायक जीके पाक-साफ बता रहल छथिन्ह. हुनका ई पता लगाबय पड़तन्हि जे कोन हाल मे पहिने के मामला वापस लेल गेल छल. कि रूपम पाठक विधायक जीक प्रेशर सं परेशान भ गेल छलीह? आखिर केसरी जीक लगातार चारि बेर चुनाव जीतय के कारण कतहुं बाहुबल त नहि छल?
नीतीश जी एहि बेर जोर-शोर सं जीत क अएलाह अ मुदा एहि जीत मे हुलास पांडेय...सुनील पांडेय के रंगदारी वाला मामला... विधायिका बीमा भारती के बाहुबली पति सं मारि खा अस्पताल मे भर्ती होनाए...आओर आब केसरी जीक हत्या....सभ सरकार के बदनामी के लेल काफी अछि. नीतीश जी अहां कानून व्यवस्था के नाम पर फेर सं कुर्सी पर बैसलौं... मुदा ई हाल रहत त लोक के अहां पर सं विश्वास टूटय लागत. अहां के सख्त कदम उठाबय के जरूरत अछि आओर लोक अहांके संग देत.
एहिठाम मामला रूपम के कदम के... काज के समर्थन करय के नहि अछि मुदा सरकार के त ई पता लगैबाके चाही कि ओ कोन स्थिति आबि गेल जे एकटा टीचर के चाकू उठाबय लेल बाध्य होबय पड़ल? सवाल ईहो अछि अगर केसरी जी पाक-साफ छलाह... लोकप्रिय छलाह... बाहुबली नहि छलाह... रुपम जीके कोनो तरहे परेशान नहि करय छलखिन्ह...यौन शोषण मे कोनो हाथ नहि छलन्हि... तखन कि ई विरोधी के साजिश छल? कि ई हुनका राजनीतिक रूप सं सफाया के लेल कएल गेल? कोनो बात होए लोक के सामने मामला के दूध के दूध आओर पानी के पानी त होबाके चाही. सभ लोक जानय चाहय छथिन्ह जे आखिर ई भेल किएक?


text:
उत्तरी गोलार्द्ध
निर्देशाङ्क: ४५°०′०″उ॰ ०°०′०″पू॰ / ४५.०००००°N ०.०००००°E
उत्तरी गोलार्द्ध पृथ्वीकेँ ओ भाग छी जे भूमध्य रेखाक उत्तरमे अछि। अन्य सौर्यमण्डलक ग्रहसभक उत्तर दिशा पृथ्वीक उत्तरी ध्रुवक स्थिर समतलमे लेल जाएत अछि[१]। पृथ्वीकेँ अक्षीय झुकावक कारण सँ उत्तरी गोलार्द्धमे शीत ऋतु, दक्षिणायन (२२ दिसम्बरक अगलबगल) सँ वसन्त विषुव (लगभग २३ मार्च) धरि चलैत अछि आ ग्रीष्म ऋतु, उत्तरायण (२१ जुन) सँ शरद ऋतु विषुव (लगभग २३ सितम्बर) धरि चलैत अछि। उत्तरी गोलार्द्धक उत्तरी छोर पुर्ण रुपेण ठोस नै अछि, ओतय समुद्रक बीच जगह-जगह विशाल हिमखण्ड मिलैत अछि।
भूगोल आ जलवायु[सम्पादन करी]
आर्कटिक रेखाक उत्तरमे आर्कटिक प्रदेश अछि। एहि क्षेत्रमे सर्दी ठण्डा आ गर्मी उष्ण रहैत अछि।
महाद्वीपसभक सूची[सम्पादन करी]
- दक्षिणी गोलार्द्ध आ पूर्वी गोलार्द्धक किछ विदेशी क्षेत्रसभकेँ छोड़ि पूरा युरोप उत्तरी गोलार्द्धमे अबैत अछि।
- पूरा उत्तर अमेरिका, मध्य अमेरिका आ क्यारिबिया उत्तरी गोलार्द्धमे अबैत अछि।
- एसियाक विशाल हिस्सा, पूर्वी टिमोर आ इन्डोनेसियाकें छोड़ि पूरा क्षेत्र उत्तरी गोलार्द्धमे अबैत अछि।
- अफ्रिकाकेँ दुई तिहाई, अफ्रिकाक सिङ्गक ऊपर धरि।
- दक्षिण अमेरिकाक दसम् भाग, अमेजन नदीक मोहानक उत्तर धरि।


text:
KALPANA CHOUDHARY
श्रीमती कल्पना चौधरी, मिथिला चित्रकला में दरभंगा के एकटा प्रमुख पहचानल चेहरा छथि।दरभंगा जिलाक कबिलपुर नैहर आ सिनुआरा सासुर छनि आ एकटा ग्रामीण परिवेश में रहलाक संगहि मिथिला के पारंपरिक चित्रकला सँ जुड़ि एकटा रोजगारक साधन बना कल्पनाजी अनेको कलाकारगण के रोजी-रोटी चलबैत छथि। मिथिला युनिवर्सिटी सँ एम.ए. कल्पनाजी, परिवार में पारंपरिक रूप सँ एहि कला के प्रशिक्षण के संग एक सालक सर्टिफिकेट कोर्स ललित नारायण मिथिला युनिवर्सिटी सँ कयने छथि आ दरभंगा के सौन्दर्यीकरण मे सब जगह योगदान देने छथि चाहे ओ रेलवे स्टेशन हुए वा युनिवर्सिटी कैंपस हुए वा कलेक्टोरेट हुए। अनेको बेर दरभंगा में आयोजित होबयवला मिथिला महोत्सव में सम्मानित आ पुरस्कृत भेल छथि जिलाधिकारी, दरभंगा के द्वारा। वर्तमान में कल्पना मिथिला आर्ट के नाम सँ अपन प्रशिक्षण संस्था चला रहल छथि। कल्पनाजी मिथिला चित्रकला प्रतियोगिता 2019 में एकटा प्रतिभागी के रूप में मैथिल मंच सँ जुड़ल छलथि आ एकटा पारिवारिक स्तंभ के रूप में सतत सहयोगी रहय छथिन्ह। हमसब एकटा Mentor मार्गदर्शक के रूप में कल्पनाजी के सहयोग पाबि गौरवान्वित छी आ एहि प्रतियोगिता आ प्रतिभागीलोकनि के उज्ज्वल भविष्य हेतु आशान्वित सेहो।
SOME PAINTINGS OF KALPANA :


text:
केदारनाथ मन्दिर
केदारनाथ मन्दिर भारतक उत्तराखण्ड राज्यक रूद्रप्रयाग जिलामे स्थित अछि । उत्तराखण्डमे हिमालय पर्वतक गोदमे केदारनाथ मन्दिर बारह ज्योतिर्लिङ्गमे सम्मिलित अछि चार धाम[क] आ पञ्च केदार[ख]मे सँ एक छी । अहि जगहक प्रतिकूल जलवायुक कारण ई मन्दिर अप्रैलसँ नवम्बर मासक मध्य दर्शनक लेल खुलैत अछि । पत्थरसँ बनल कत्यूरी शैलीसँ बनल ई मन्दिरक बारेमे कहल जाएत अछि कि एकर निर्माण पाण्डव वंशक जनमेजय करौने छल । अहि ठामक स्वयम्भू शिवलिङ्ग अति प्राचीन अछि । आदि शंकराचार्य ई मन्दिरक जीर्णोद्धार करेनए छल ।[१] [२]
इतिहास[सम्पादन करी]